title: Lefkímmi

text: Lefkímmi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kunnaksi yhdessä Achílleion, Ágios Geórgioksen, Ereikoússan, Esperíeen, Faíakeen, Kassopaían, Korfun kaupungin, Korissían, Mathrákin, Meliteieíin, Othonoín, Palaiokastrítsan, Parélioin ja Thinálin kanssa, jolloin se muuttui uuden kunnan kunnallisyksiköksi.


title: Lefkímmi

text: Lefkímmin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Leivathó

text: Leivathó (; virallisesti Δημοτική Ενότητα Λειβαθούς, "Dimotikí Enótita Leivathoús") on yksi Kefalonián kunnan kunnallisyksiköistä ja entinen itsenäinen Kreikan kunta. Se sijaitsee Kefalonián alueyksikössä Jooniansaarten alueella. Kunnallisyksikön väkiluku on 5 745 (vuonna 2011).


title: Leivathó

text: Leivathó käsittää alueen Kefalonián saaren etelärannikolla. Kunnallisyksikön suurin asutus on Peratátan kylä. Leivathó oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kefalonián kunnaksi yhdessä Argostólin, Eleiós-Prónnoin, Érisoksen, Omalán, Palikín, Pýlaroksen ja Sámin kanssa, jolloin se muuttui uuden kunnan kunnallisyksiköksi.


title: Leivathó

text: Leivathón kunnallisyksikkö muodostuu seuraavista kyläyhdyskunnista ja asutuksista:


title: Meliteieís

text: Meliteieís (; myös "Melitiís"; virallisesti Δημοτική Ενότητα Μελιτειέων, "Dimotikí Enótita Meliteiéon") on yksi Korfun kunnan kunnallisyksiköistä ja entinen itsenäinen Kreikan kunta. Se sijaitsee Korfun alueyksikössä Jooniansaarten alueella. Kunnallisyksikön väkiluku on 5 106 (vuonna 2011).


title: Meliteieís

text: Meliteieís käsittää alueen Korfun saaren eteläisissä keskiosissa. Sen suurin asutus on Ágios Matthaíoksen kylä. Meliteieís oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kunnaksi yhdessä Achílleion, Ágios Geórgioksen, Ereikoússan, Esperíeen, Faíakeen, Kassopaían, Korfun kaupungin, Korissían, Lefkímmin, Mathrákin, Othonoín, Palaiokastrítsan, Parélioin ja Thinálin kanssa, jolloin se muuttui uuden kunnan kunnallisyksiköksi.


title: Meliteieís

text: Meliteieíin kunnallisyksikkö muodostuu seuraavista kyläyhdyskunnista ja asutuksista:


title: Omalá

text: Omalá (; virallisesti Δημοτική Ενότητα Ομαλών, "Dimotikí Enótita Omalón") on yksi Kefalonián kunnan kunnallisyksiköistä ja entinen itsenäinen Kreikan kyläkunta. Se sijaitsee Kefalonián alueyksikössä Jooniansaarten alueella. Kunnallisyksikön väkiluku on 840 (vuonna 2011).


title: Omalá

text: Omalá käsittää alueen Kefalonián saaren eteläisissä keskiosissa Argostólin itäpuolella. Kunnallisyksikön suurin asutus on Valsamátan kylä. Alue tunnetaan ennen kaikkea Pyhän Gerasimoksen luostarista ("Moní Agíou Gerasímou").


title: Omalá

text: Omalá oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kefalonián kunnaksi yhdessä Argostólin, Eleiós-Prónnoin, Érisoksen, Leivathón, Palikín, Pýlaroksen ja Sámin kanssa, jolloin se muuttui uuden kunnan kunnallisyksiköksi.


title: Omalá

text: Omalán kunnallisyksikkö muodostuu seuraavista kyläyhdyskunnista ja asutuksista:


title: Palaiokastrítsa

text:
Palaiokastrítsa (; myös "Paleokastrítsa") on Kreikan kylä sekä samanniminen Korfun kunnan kunnallisyksikkö (Δημοτική Ενότητα Πλαιοκαστριτών, "Dimotikí Enótita Palaiokastritón") ja entinen itsenäinen kunta. Se sijaitsee Korfun saarella Korfun alueyksikössä Jooniansaarten alueella. Koko kunnallisyksikön väkiluku on 4 068 ja varsinaisen Palaiokastrítsan kylän väkiluku 240 (vuonna 2011).
Palaiokastrítsan kylä sijaitsee Korfun saaren länsirannikolla noin 25 kilometriä Korfun kaupungista luoteeseen. Kylä on suosittu turistikohde ja tunnetaan ympäristönsä rannoista ja kauniista luonnosta. Kylän nimi, ”Vanha linna”, tulee läheisestä Angelókastron linnasta. Muihin nähtävyyksiin kuuluu Neitsyt Marian luostari ("Moní Yperagías Theotókou Palaiokastrítsas") 1100-luvulta. Palaiokastrítsan kunnallisyksikkö käsittää alueen saaren luoteisosasta. Sen suurimmat asutukset ovat kylät Liapádes ja Doukádes.


title: Palaiokastrítsa

text: Palaiokastrítsa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kuntaan yhdessä Achílleion, Ágios Geórgioksen, Ereikoússan, Esperíeen, Faíakeen, Kassopaían, Korfun kaupungin, Korissían, Lefkímmin, Mathrákin, Meliteieíin, Othonoín, Parélioin ja Thinálin kanssa, jolloin se muuttui uuden kunnan kunnallisyksiköksi.


title: Palaiokastrítsa

text: Palaiokastrítsan kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Palikí

text: Palikí (; virallisesti Δημοτική Ενότητα Παλικής, "Dimotikí Enótita Palikís") on yksi Kefalonián kunnan kunnallisyksiköistä ja entinen itsenäinen Kreikan kunta. Se sijaitsee Kefalonián alueyksikössä Jooniansaarten alueella. Kunnallisyksikön väkiluku on 7 098 (vuonna 2011).


title: Palikí

text: Palikí käsittää Kefalonián saaren läntisimmän osan eli "Palikín niemen". Kunnallisyksikön suurin asutus on Lixoúrin kaupunki, joka on saaren pääsatamia ja toiseksi suurin asutus. Palikí oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kefalonián kunnaksi yhdessä Argostólin, Eleiós-Prónnoin, Érisoksen, Leivathón, Omalán, Pýlaroksen ja Sámin kanssa, jolloin se muuttui uuden kunnan kunnallisyksiköksi.


title: Palikí

text: Palikín kunnallisyksikkö muodostuu seuraavista kyläyhdyskunnista ja asutuksista:


title: Parélioi

text: Parélioi (; myös "Parélii"; virallisesti Δημοτική Ενότητα Παρελίων, "Dimotikí Enótita Parelíon") on yksi Korfun kunnan kunnallisyksiköistä ja entinen itsenäinen Kreikan kunta. Se sijaitsee Korfun alueyksikössä Jooniansaarten alueella. Kunnallisyksikön väkiluku on 6 403 (vuonna 2011).


title: Parélioi

text: Parélioi käsittää alueen Korfun saaren länsirannikolla. Sen suurin asutus on Sinarádesin kylä. Pélekaksen kylä tunnetaan näköalapaikastaan, josta on hyvä näkymä koko saarelle. Parélioi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kunnaksi yhdessä Achílleion, Ágios Geórgioksen, Ereikoússan, Esperíeen, Faíakeen, Kassopaían, Korfun kaupungin, Korissían, Lefkímmin, Mathrákin, Meliteieíin, Othonoín, Palaiokastrítsan ja Thinálin kanssa, jolloin se muuttui uuden kunnan kunnallisyksiköksi.


title: Parélioi

text: Parélioin kunnallisyksikkö muodostuu seuraavista kyläyhdyskunnista ja asutuksista:


title: Pýlaros

text: Pýlaros (; myös "Pílaros"; virallisesti Δημοτική Ενότητα Πυλαρέων, "Dimotikí Enótita Pylaréon") on yksi Kefalonián kunnan kunnallisyksiköistä ja entinen itsenäinen Kreikan kunta. Se sijaitsee Kefalonián alueyksikössä Jooniansaarten alueella. Kunnallisyksikön väkiluku on 1 391 (vuonna 2011).


title: Pýlaros

text: Pýlaroksen kunnallisyksikkö käsittää alueen Kefalonián saaren pohjoisissa keskiosissa. Sen lisäksi se käsittää ne Ekhinadien saaret, jotka kuuluvat Kefalonián kuntaan, mukaan lukien Kalógiros, Lamprinós, Módi, Petalás ja Sofía. Saaret sijaitsevat erillään Aitolia-Akarnanian rannikon edustalla. Kunnallisyksikön suurin asutus on Agía Effimían kylä. Pýlaroksen länsirannikolla Mýrtoksenlahden puolella sijaitsee tunnettu Mýrtoksen ranta.


title: Pýlaros

text: Pýlaros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kefalonián kunnaksi yhdessä Argostólin, Eleiós-Prónnoin, Érisoksen, Leivathón, Omalán, Palikín ja Sámin kanssa, jolloin se muuttui uuden kunnan kunnallisyksiköksi.


title: Pýlaros

text: Pýlaroksen kunnallisyksikkö muodostuu seuraavista kyläyhdyskunnista ja asutuksista:


title: Sámi

text: Sámi () on Kreikan kylä sekä samanniminen Kefalonián kunnan kunnallisyksikkö (Δημοτική Ενότητα Σάμης, "Dimotikí Enótita Sámis") ja entinen itsenäinen kunta. Se sijaitsee Kefalonián saarella, Kefalonián alueyksikössä Jooniansaarten alueella. Koko kunnallisyksikön väkiluku on 2 341 ja varsinaisen Sámin kylän väkiluku 1 025 (vuonna 2011).


title: Sámi

text: Sámin kylä sijaitsee Kefalonián itärannikolla noin 24 kilometriä itään saaren pääkaupungista Argostólista. Kylä on perinyt nimensä sen paikalla sijainneesta antiikin aikaisesta Samen kaupungista, joka oli saaren merkittävimpiä. Sámi on Kefalonián toiseksi merkittävin satama Argostólin jälkeen, ja sieltä on yhteydet Patrakseen, Ithakalle sekä Italiaan. Kylän lähellä sijaitsevat muun muassa maanalaisesta järvestään tunnettu Melissánin luola sekä Drogkarátin tippukiviluola.


title: Sámi

text: Sámi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kefalonián kunnaksi yhdessä Argostólin, Eleiós-Prónnoin, Érisoksen, Leivathón, Omalán, Palikín ja Pýlaroksen kanssa, jolloin se muuttui uuden kunnan kunnallisyksiköksi.


title: Sámi

text: Sámin kunnallisyksikkö muodostuu seuraavista kyläyhdyskunnista ja asutuksista:


title: Vído

text:
Vído () eli Ptychía (Πτυχία) on pieni Kreikan saari, joka kuuluu Jooniansaarten saariryhmään. Se sijaitsee Joonianmeressä Korfun saaren itäpuolella. Saaren pinta-ala on 0,538 neliökilometriä ja se on asumaton (vuonna 2011). Hallinnollisesti Vído kuuluu Korfun kuntaan, Korfun alueyksikköön ja Jooniansaarten alueeseen.
Vído sijaitsee Korfun kaupungin edustalla noin 1,2 kilometriä pohjoiseen kaupungin satamasta. Ptychía on saaren vanhempi nimi. Uudempi nimi Vído on peräisin sen omistajiin venetsialaisvallan aikana kuuluneesta Guido Malipierosta.


title: Vído

text: Saarella oli Pyhälle Stefanokselle omistettu kirkko jo varhaiskristillisellä ajalla, ja myös nykyinen kirkko on omistettu samalle pyhälle. Siksi saari on tunnettu myös nimellä "Ágios Stéfanos". Myöhemmin saari nähtiin usein avaimena koko Korfun kaupungin hallintaan. 1700-luvulla suunniteltiin koko saaren linnoittamista, koska turkkilaisten pelättiin käyttävän sitä tukikohtana kaupungin linnoituksia vastaan. Suunnitelmasta toteutui kuitenkin vain pieni osa. Lyhyen ranskalaisvallan aikana, jolloin saari muutettiin tukikohdaksi ja sen linnoitteita laajennettiin, saari sai nimen "Ile de la Paix" (”Rauhan saari”, "Nisí tis Eirínis"). Vuonna 1898 saarta alettiin parantaa ja se otettiin virkistyskäyttöön, mutta ensimmäinen maailmansota sotki suunnitelmat. Sodan peruja saarella on 1930-luvulla rakennettu serbialaisten sotilaiden mausoleumi. Toisen maailmansodan ja Kreikan sisällissodan aikana saari toimi vankilana.


title: Vído

text: Nykyisin saari on virkistys- ja leirikeskuskäytössä ja siellä on muun muassa ravintola, kahvila, uimaranta ja luontopolkuja. Saarelle on kunnallinen veneyhteys Korfun kaupungista.


title: Ådahl

text: Ådahl on muun muassa seuraavien suomalaisten sukunimi:


title: Henry Ådahl

text: Georg Henry Ådahl (14. kesäkuuta 1921 Vanaja – 18. elokuuta 2009 Helsinki) oli suomalainen juristi ja korkeimman oikeuden oikeusneuvos.


title: Henry Ådahl

text: Ådahl oli oikeusministeriön lainsäädäntöosaston apulaisosastopäällikkö ja lainsäädäntöjohtaja 1971–1975 ja korkeimman oikeuden oikeusneuvos 1975–1991.


title: Bror Åkerblom

text: Bror Kristian Åkerblom (23. huhtikuuta 1908 Koivulahti – 1. helmikuuta 1984 Jyväskylä) oli suomalainen kielentutkija ja paikallishistorioitsija.


title: Bror Åkerblom

text: Bror Åkerblomin isä oli opettaja, kansanedustaja ja historioitsija Kristian Åkerblom. Åkerblom valmistui filosofian maisteriksi vuonna 1930 ja väitteli tohtoriksi vuonna 1940 Koivulahden paikallismurteesta. Hän työskenteli pitkään opettajana Tammisaaressa ja Helsingissä sekä vuosina 1950–1966 Ruotsissa. Åkerblom oli Jyväskylän yliopiston pohjoismaisten kielten professori 1966–1974. Hänen tutkimuskohteensa olivat Pohjanmaan ruotsinkielisten alueiden historia ja suomenruotsalaiset murteet ja paikannimet. Hän kirjoitti muun muassa Vöyrin (1937, 1963), Sipoon (1950), Koivulahden (1962), Maksamaan (1968), Oravaisten (1971), Munsalan (1972), Siipyyn (1975) ja Tiukan (1976) pitäjänhistoriat. Åkerblomin puoliso oli Anni Marjatta Lehtonen, heidän pojastaan Hans Åkerblomista (s. 1934) tuli lääketieteen ja kirurgian tohtori ja professori.


title: Valkohilppa

text: Valkohilppa ("Limnanthes alba") on Pohjois-Amerikan lauhkeissa osissa, lähinnä Kalifornian ja Oregonin osavaltioissa sekä Kanadan Brittiläisessä Kolumbiassa ja Vancouverinsaarella kasvava yksivuotinen kukkiva kasvi. Englanniksi se tunnetaan myös nimellä "meadowfoam", vapaasti käännettynä "niittyvaahtopää". Kasvin kukkiessa näyttää siltä kuin niityllä olisi merenvaahtoa.


title: Valkohilppa

text: Valkohilppa on pystyvartinen, yksivuotinen kasvi. Juuresta kasvaa yksi tai muutama varsi, joista tulee noin 20–30 cm pitkiä. Juuristo on kuitumainen eikä kasva syvälle. Kasvi on parilehtinen, lehdet liuskaisia. Kukat ovat säännöllisiä ja täydellisiä, terälehdet noin 1–1,5 cm pitkiä. Kasvin siemenet ovat noin 3 mm kooltaan.


title: Valkohilppa

text: Kukissa on sekä heteet että emit, mutta pölytys vaatii mehiläisiä, koska heteet kypsyvät ennen kuin emit ovat ehtineet kypsyä. Kasvi kukkii touko–kesäkuussa. Kasvi sietää niin hiekkaista, multaista kuin savistakin maata eikä ole tarkka happamuudesta. Kasvi suosii kosteaa maaperää ja kaihtaa varjoa. Kasvia tavataan merenpinnan tasolta aina 1 200 metrin korkeuteen asti.


title: Valkohilppa

text: Valkohilppaa viljellään jonkin verran, sillä siitä saadaan syötäviin öljyihin kuuluvaa valkohilpan siemenöljyä, jota voidaan käyttää ihonhoitotuotteissa samaan tapaan kuin jojobaöljyä. Valkohilpan siemenöljy on vakaata, eikä siis härskiinny helposti. Sen sisältämistä rasvahapoista noin 95 % on pitkäketjuisia (C20–22) rasvahappoja. Öljy on E-vitamiinipitoista, hoitavaa, kosteuttavaa ja imeytyy ihoon hyvin. Jojobaöljyn ja ihmisen iholla olevan rasvan eli sebumin koostumusta pidetään samantyyppisinä. Valkohilpan siemenöljy on hyvin samankaltaista kuin jojobaöljy, joten sillä voisi korvata jojobaöljyn käyttöä. Valkohilpan siemenöljy on kolmanneksen jojobaöljyä edullisempaa, ja valkohilppa tuottaa satoa nopeammin.


title: Kolmikaksoislammit

text: Kolmikaksoislammit eli Kolmikaksoislammet on Pirkanmaalla Ikaalisten Sisätössä sijaitsevat neljä lampea, joista ilmeisesti kolme ovat niin merkittäviä, että kuuluvat nimeen. Ne kuuluvat Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Kolmikaksoislammit ovat osa Pääjärven valuma-aluetta.


title: Kolmikaksoislammit

text: Lammet sijaitsevat 5,5 kilometriä Pääjärvestä pohjoiseen. Alue on soitunutta metsää. Lammet sijaitsevat Isonevan, Kaksoisnevan ja Talvitiennevan keskellä. Kaksi lammista ovat pieniä ja ovat halkaisijaltaan alle 50 metriä. Muut kaksi näitä selvästi suurempia. Suurista lammista pohjoisin on 250 metriä pitkä ja 200 metriä leveä. Sen pinta-ala on 2,8 hehtaaria ja sen rantaviivan pituus on 1,0 kilometriä. Lammessa on lounaaseen työntyvä lahti, joka on 100 metriä pitkä ja 100 metriä leveä. Pikkulammet sijaitsevat pohjoisen lammen pohjoispuolella. Eteläisempi lampi on 150 metriä pitkä ja 100 metriä leveä. Sen pinta-ala on 1,0 hehtaaria ja rantaviivan pituus on 400 metriä. Kahden suuremman lammen välille on kaivettu kolme suo-oja. Kaikkiin lampiin on kaivettu ojat ojitetuilta soilta ja niiden kautta myös lampien vesi laskee pois Isonevan kautta johto-ojaan, joka yhdistää Kaitajärven Hörskönjärveen. Lammet ovat autiot eikä niille johda teitä. Lähin metsäautotie kulkee yli 100 metrin päästä ohi ja saa alkunsa Tampere–Seinäjoki-radan viertä kulkevalta tieltä, joka haarautuu yhdystieltä 2764.


title: Samuel Åkerhielm

text: Samuel Åkerhielm nuorempi (1684–1768) oli ruotsalainen vapaaherra, virkamies ja poliitikko. Hän oli vuodesta 1723 sota-asiain valtiosihteeri ja tuli 1728 Turun hovioikeuteen presidentiksi. Hän oli vaikuttamassa hattupuolueen syntyyn 1734. Hänestä tuli 1739 valtaneuvoston johtaja, mutta hän siirtyi myssyihin, ettei Venäjän kanssa olisi syntynyt konfliktia. Valtiopäivillä 1746–1747 hän puolusti yhteistoimintaa Britannian ja Venäjän kanssa. Hän erosi valtaneuvostosta, kun Ruotsi hattujen toimesta liittyi 1747 ranskalais-preussilaiseen liittojärjestelmään.


title: Samuel Åkerhielm

text: Åkerhielmin isä oli Samuel Åkerhielm vanhempi eli Samuel Agriconius. Poika opiskeli Uppsalassa, Turussa ja Oxfordissa. Hän oli aluksi Kaarle XII:n vankka tukimies, mutta siirtyi kuninkaan kaaduttua säätyvallan kannattajaksi ja valtaistuinkiistoissa hän kannatti holsteinilaista puoluetta. Holsteinilaispuolueen kukistuttua hänet syrjäytettiin nimittämällä hänet Turun hovioikeuden presidentiksi 1728. Hän palasi valtakunnanpolitiikkaan 1739 Arvid Hornin kovana vastustajana.


title: Sulmona

text:
Sulmona on kunta Keski-Italiassa Abruzzon hallintoalueella olevassa L’Aquilan maakunnassa. Se sijaitsee Pelignan laaksossa Apenniinien vuoristossa.
Sulmona on ollut vuosisatojen ajan alueellinen kaupan ja kulttuurin keskus. Suurin osa kunnan nähtävyyksistä sijoittuu sen historialliseen keskustaan. Yksi näyttävimmistä nähtävyyksistä on keskusaukiolla Piazza Garibaldilla vuonna 1256 valmistunut akvedukti. Sulmonan tapahtumista tunnetuin on "Giostra cavalleresca"-renessanssiturnajaiset. Paikallisia erikoisuuksia ovat konfetit, jotka ovat värikkäitä sokeripäällysteisiä manteleita. Niitä on valmistettu Sulmonassa 1400-luvulta lähtien.


title: Martti Koski

text: Martti Koski (s. 31. heinäkuuta 1940) on suomalainen näyttelijä. Kosken ainoa elokuvarooli on miespääosa Erkko Kivikosken vuonna 1963 ohjaamassa elokuvassa Kesällä kello 5.


title: Tuula Elomaa

text: Tuula Elomaa, nyk. Mäkipeska (s. 15. maaliskuuta 1943) on suomalainen näyttelijä. Elomaan ainoa elokuvarooli on naispääosa Erkko Kivikosken vuonna 1963 ohjaamassa elokuvassa Kesällä kello 5.


title: Mieti elämääs I

text: Mieti elämääs I on punkyhtye Kivesveto Go Gon EP-levy, joka julkaistiin tammikuussa 2013 Rock ’n’ Roll Bullshit Recorsdin ja Ratbite Recordsin yhteisjulkaisuna. Infernon Miika ”Mega” Kuusinen on maininnut albumin ”haisevan ja maistuvan eletyltä elämältä”. EP:n kansikuva on pastissi Guns N’ Rosesin "Use Your Illusion I" -albumin kannesta.


title: Vesipäät (EP)

text: Vesipäät on punkyhtye Kivesveto Go Gon EP-levy vuodelta 2016. Se äänitettiin yhtyeen kotistudiossa Kouvolassa, ja sen miksasi ja masteroi J-J Nippala. Albumi julkaistiin Rock ’n’ Roll Bullshit Recorsdin ja Ratbite Recordsin yhteisjulkaisuna. Kansikuvan on toteuttanut Pekko Rinkinen.


title: Vesipäät (EP)

text: EP:n piti ilmestyä alun perin alkukesästä 2015, mutta sen julkaiseminen viivästyi aina helmikuulle 2016. "Vesipäät" on osa trilogiaa, joiden kaksi muuta osaa on määrä julkaista myöhemmällä ajankohdalla.


title: Josef Martínez

text: Josef Alexander Martínez Mencia (s. 19. toukokuuta 1993 Valencia) on venezuelalainen jalkapalloilija, joka edustaa Italian Serie A:ssa pelaavaa Torinoa. Pelipaikaltaan oikeajalkainen Martinez on hyökkääjä. Hän kuuluu myös Venezuelan jalkapallomaajoukkueeseen.


title: Josef Martínez

text: Martínez aloitti uransa Venezuelan Primera Divisiónin Caracas FC:ssä, jossa hän pelasi vuosina 2010–2012 36 ottelua onnistuen maalinteossa kahdeksan kertaa. Heinäkuussa 2012 Martínez siirtyi Sveitsin Raiffeisen Super Leaguen Young Boysiin. Hän pelasi seuran paidassa 37 ottelua onnistuen neljästi maalinteossa. Heinäkuussa 2013 Martínez siirtyi loppuvuoden kattavalla lainasopimuksella saman sarjan Thuniin, jossa hän pelasi 18 ottelua tehden kahdeksan maalia debytoiden myös Eurooppa-liigassa.


title: Josef Martínez

text: Heinäkuussa 2014 Martínez siirtyi Italian Serie A:n Torinoon. Hän debytoi seuran paidassa syyskuussa 2014 Sampdoriaa vastaan. Avausmaali syntyi saman vuoden joulukuussa Palermon verkkoon. Avauskaudellaan Martínez teki 26 ottelussa kolme maalia. Kaudella 2015–2016 hän osui 21 ottelussa niin ikään kolme kertaa.


title: Josef Martínez

text: Martínez pelasi vuosina 2011–2013 Venezuelan alle 20-vuotiaiden jalkapallomaajoukkueessa neljä ottelua onnistuen kahdesti maalinteossa.


title: Josef Martínez

text: Venezuelan jalkapallomaajoukkueessa Martínez debytoi elokuussa 2011 ystävyysottelussa El Salvadoria vastaan. Avausmaali syntyi toukokuussa 2013 niin ikään El Salvadorin verkkoon. Vuoden 2015 Copa Américassa Martínez pelasi kahdessa ottelussa. Hän kuuluu Venezuelan joukkueeseen myös vuoden 2016 Copa América Centenariossa.


title: Mieti elämääs II

text: Mieti elämääs II on punkyhtye Kivesveto Go Gon EP-levy, joka ilmestyi huhtikuussa 2013 Rock ’n’ Roll Bullshit Recorsdin ja Ratbite Recordsin yhteisjulkaisuna.


title: Pontus Jansson

text: Pontus Sven Gustav Jansson (s. 13. helmikuuta 1991 Arlöv) on ruotsalainen jalkapalloilija, joka edustaa Italian Serie A:ssa pelaavaa Torinoa. Pelipaikaltaan oikeajalkainen Jansson on keskuspuolustaja. Hän kuuluu myös Ruotsin jalkapallomaajoukkueeseen.


title: Pontus Jansson

text: Jansson aloitti uransa kaudella 2009 Allsvenskanin Malmö FF:ssä pelaten kahdessa ottelussa. Samana vuonna hän oli lainalla Ruotsin 2. divisioonan IFK Malmössä tehden yhdeksässä pelaamassaan ottelussa neljä maalia. Jansson voitti Malmön paidassa Allsvenskanin kausilla 2010, 2013 ja 2014 sekä Ruotsin supercupin vuonna 2013. Kaudella 2011–2012 hän debytoi seuran paidassa Eurooppa-liigassa. Yhteensä Jansson pelasi Malmössä 98 ottelua tehden kuusi maalia.


title: Pontus Jansson

text: Heinäkuussa 2014 Jansson siirtyi Italian Serie A:n Torinoon. Hän debytoi Serie A:ssa saman vuoden lokakuussa Udinesea vastaan. Avauskaudellaan Jansson pelasi yhdeksässä ottelussa. Kaudella 2015–2016 hän kärsi loukkaantumisista ollen kentällä vain seitsemässä ottelussa viimeistellen yhden maalin, huhtikuussa 2016 Udinesen verkkoon.


title: Pontus Jansson

text: Jansson on edustanut Ruotsia alle 17-, alle 19- ja alle 21-vuotiaiden maajoukkuetasolla.


title: Pontus Jansson

text: Ruotsin jalkapallomaajoukkueessa Jansson debytoi tammikuussa 2012 ystävyysottelussa Bahrainia vastaan. Vuotta myöhemmin hän oli mukana saavuttamassa King’s Cupin voittoa. Jansson kuuluu Ruotsin ryhmään vuoden 2016 EM-kilpailuissa.


title: Pontus Jansson

text: Malmö FF


title: Pontus Jansson

text: Ruotsi


title: Daa-da daa-da – Syksyn sävel -retro

text: Daa-da daa-da – Syksyn sävel -retro on MTV3-kanavalla vuonna 2011 esitetty suomalainen musiikkiviihdeohjelma, jonka juonsi Tanja Huutonen. Ohjelma uusittiin AVA-kanavalla syksyllä 2012. Ohjelman jokaisessa jaksossa näytettiin kappaleet kokonaisuudessaan. Sarjassa käytiin läpi vuodet 1971–1981.


title: Ang Thong

text: Ang Thong on pieni kaupunki Thaimaassa. Se on Ang Thongin provinssin pääkaupunki. Kaupungin läpi virtaa Chao Phraya -joki.


title: Seksihullut / Hopeajärvi

text: Seksihullut / Hopeajärvi on saman nimisten yhtyeiden split-albumi, joka julkaistiin vappuna 2016 levymerkillä Bemböle Cassettes.


title: Seksihullut / Hopeajärvi

text: A-puoli: Seksihullut


title: Seksihullut / Hopeajärvi

text: B-puoli: Hopeajärvi


title: Elfriede Lohse-Wächtler

text: Anna Frida "Elfriede" Lohse-Wächtler (4. joulukuuta 1899 Dresden, Saksi, Saksa − 31. heinäkuuta 1940 Pirna, Saksi) oli saksalainen kokeileva taidemaalari, joka edusti ekspressionistista suuntausta.


title: Elfriede Lohse-Wächtler

text: Wächtler kasvoi keskiluokkaisessa perheessä Dresdenissä Löbtaun kaupunginosassa. Vanhemmat vastustivat hänen taiteilijahaaveitaan. Wächtler opiskeli kuitenkin Dresdenin taideakatemiassa ja muutti kotoa 16-vuotiaana elättäen itsensä tekemillään batiikkitöillä. Häntä kiehtoi Dresdenin boheemius ja dada. Wächtler osallistui myös marxilaisen vallankumousjärjestö Spartakistiliiton tapahtumiin.


title: Elfriede Lohse-Wächtler

text: Wächtler meni naimisiin harrastelijataiteilija Kurt Lohsen kanssa, mistä hänen ystävänsä eivät pitäneet. Mies tuhlasi omat ja Lohse-Wächtlerin rahat, mistä lähtien Lohse-Wächtlerin elämää vaivasi köyhyys. Pari erosi, vaikkei hankkinut virallista eroa. Kurt muutti Hampuriin, jossa kuitenkin sairastui. Lohse-Wächtler muutti hänen peräänsä huolehtiakseen hänestä, mutta Kurt hankki pian uuden rakastajan.


title: Elfriede Lohse-Wächtler

text: Lohse-Wächtlerin elämäntilanne kävi niin vaikeaksi, että hän sai hermoromahduksen ja hän pääsi mielisairaalaan lepäämään. Sairaalassa hän maalasi muotokuvia muista potilaista, niin kutsutut Friedrichsbergin muotokuvat ("Friedrichsberger Köpfe"), joita kriitikot ylistivät. Toivuttuaan Lohse-Wächtler oli vuosia hyvin tuottelias, maalaten syrjäytyneitä ja vähemmistöjä. Hänellä meni kuitenkin henkilökohtaisesti huonosti, hän tunsi itsensä henkisesti eristäytyneeksi ja kärsi ajoittain asunnottomuudesta.Lohse-Wächtler muutti takaisin vanhempiensa luokse Dresdeniin, minkä he kokivat häiritsevänä. Vuonna 1932 isä toimitti hänet Arnsdorfin mielisairaalaan, jossa hänellä diagnosoitiin skitsofrenia. Vuonna 1935 Kurt otti virallisen avioeron vedoten parantumattomaan mielisairauteen. Miehellä oli kuitenkin jo useita lapsia avopuolisonsa kanssa. Lohse-Wächtler taas joutui samana vuonna pakkosteriloiduksi, koska natsit olivat säätäneet eugenistisen "lain perinnöllisestä terveydestä". Nöyryyttävän kokemuksen jälkeen hän lopetti maalaamisen ja piirtämisen.


title: Elfriede Lohse-Wächtler

text: Vuonna 1940 Lohse-Wächtler joutui holokaustin uhriksi. Adolf Hitlerin joukkotuhontaohjelma Aktion T 4 määräsi henkisesti tai ruumiillisesti vammaisiksi katsotut eli "elämän, joka ei ole elämisen arvoista" murhattavaksi. Lohse-Wächtler murhattiin heinäkuun 1940 lopussa Sonnensteinin mielisairaalassa Pirnassa.


title: Luettelo Pohjois-Irlannin asutuskeskuksista

text: Luettelo Pohjois-Irlannin 50 suurimmasta asutuskeskuksesta väkiluvun mukaan. Kaupunkinimitystä käyttävät paikat näkyvät lihavoituina.


title: Aigles de Nice

text: Aigles de Nice on ranskalainen jääkiekkoseura, joka pelaa maan pääsarjassa Ligue Magnusissa.


title: Syksyn sävel -retro

text: Syksyn sävel -retro on vuonna 2012 MTV3-kanavalla esitetty suomalainen musiikkiviihde ohjelma. Ohjelman juonsi Tanja Huutonen. Sarja esitettiin uusintana vuonna 2013.


title: Nordstrandischmoor

text: Nordstrandischmoor on pieni saari, luoto (), Saksassa, Jyllannin niemimaan länsipuolella, Nordstrandin saaren pohjoispuolella. Saari kuuluu Nordstrandin kuntaan.


title: Nordstrandischmoor

text: Saarella on 18 asukasta. Saarelaisten elinkeinot ovat maatalous ja matkailu. Saarelle johtaa pengersilta, jolla kulkee rautatie, Lorenbahn.


title: Kelly Reilly

text: Jessica Kelly Siobhán Reilly (s. 18. elokuuta 1977) on englantilainen näyttelijä.


title: Kelly Reilly

text: Hän on ollut kaksi kertaa ehdolla Olivier-palkinnon saajaksi. Vuonna 1995 Reilly sai ehdokkuuden roolistaan Miss Juliena näytelmässä "After Miss Julie" ja vuonna 2007 roolistaan Desdemonana näytelmässä "Othello".


title: Lauri Koivisto

text: Lauri Emil Koivisto (15. toukokuuta 1893 Ylistaro – 23. joulukuuta 1978 Seinäjoki) oli suomalainen yrittäjä ja liikemies, joka tuli tunnetuksi Etelä-Pohjanmaan autokaupan keskeisenä hahmona 1930-luvulta 1970-luvulle. Hän toimi 1920-luvun lopulla perustamansa seinäjokelaisen L. Koiviston Autoliike Oy:n toimitusjohtajana koko sen toiminta-ajan 1927–1974 ja perusti myös autokoritehdas Penkon. 1950-luvulla hän omisti hetken aikaa Opel-tuotemerkin. Hän sai kauppaneuvoksen arvonimen 1960.


title: Lauri Koivisto

text: Koivisto syntyi Ylistaron Untamalassa. Käytyään muutaman vuoden oppikoulua Kristiinassa hän kävi Vaasan kauppakoulun 1913–1914. Liikeuransa hän aloitti töysäläisen kauppias Nestori Hautalan renkinä, työskenteli sitten osuuskaupoissa Pyhäjärvellä ja Teuvalla ja vuodet 1921–1926 pietarsaarelaisen J. A. Holmin tupakkatehtaan edustajana.


title: Lauri Koivisto

text: Oman yrittäjäuransa Koivisto aloitti ostamalla Seinäjoen Soitin- ja Paperikaupan. Sen sivussa hän alkoi tehdä myös autokauppaa, joka tuohon aikaan tarkoitti lähinnä kuorma-autoja. Kolmen muun osakkaan kanssa hän perusti vuonna 1927 Seinäjoen Auto Oy:n, jonka hän jo pian omisti kokonaan. Yritys oli lähellä konkurssia 1930-luvun lamavuosina, mutta ainoa velkoja General Motors oli pitkämielinen. Sotavuosina Koivisto perusti Penko Oy:n valmistamaan autojen ”häkäpönttöjä” eli puukaasuttimia. Asemasodan aikana Penko siirtyi Sortavalaan varustamaan Suomen armeijan autoja. Sotien jälkeen Penkosta tuli erikoisajoneuvojen korien valmistaja.


title: Lauri Koivisto

text: Vasta sotien jälkeen Koiviston autoliike alkoi nopeasti kasvaa yhden miehen yrityksestä maakunnan johtaviin kuuluvaksi autokaupaksi. Vuonna 1955 Koivisto osti Neuvostoliiton sotasaaliiksi saksalaisilta ottaman Opel-tuotemerkin ja myi sen edelleen päämiehelleen General Motorsille. Vuoteen 1963 mennessä Koivisto omisti jo 13 autoliikettä, jotka korjaamoineen työllistivät noin 300 ihmistä. L. Koiviston Autoliike toimi vuoteen 1974 ja Koiviston pojan Pentti Koiviston johtama Penko Oy vuoteen 1985.


title: Lauri Koivisto

text: Koivisto toimi omien yritystensä ohella parikymmentä vuotta Seinäjoen kauppalan kunnallispolitiikassa sekä kymmenissä luottamustehtävissä liike-elämän järjestöissä. Hän oli perustamassa Etelä-Pohjanmaan Käsi- ja Pienteollisuusliittoa, Etelä-Pohjanmaan kauppakamaria ja Seinäjoen Oriyhdistystä. Hän toimi myös muun muassa Untamalan Saha Oy:n johtokunnan puheenjohtajana, Lakeuden Risti -kirkon rakennustoimikunnassa ja Etelä-Pohjanmaan Voima Oy:n ja Etelä-Pohjanmaan musiikkiopiston hallituksessa. Hän vaikutti Seinäjoen kauppakoulun perustamiseen 1952 ja Vaasan kauppakorkeakoulun syntymiseen 1966. Hänen yhteiskunnallinen vaikutuksensa jatkuu Suomen Kulttuurirahaston Etelä-Pohjanmaan rahaston piirissä toimivan Oili ja Lauri Koiviston rahaston myötä.


title: Lauri Koivisto

text: Lauri Koiviston ja hänen puolisonsa Olga Siviä Jatkolan poika Erkki Koivisto (1927–2012) oli Tampereen yliopiston radiologian professori.


title: Alexander Axén

text: Alexander Axén (s. 15. lokakuuta 1971) on ruotsalainen jalkapallovalmentaja ja entinen pelaaja.


title: Alexander Axén

text: Axén aloitti jalkapalloilijan uransa 6-vuotiaana, kun hän liittyi Örebro SK:n juniorijoukkueeseen vuotta vanhempien ikäluokan joukkueeseen. ÖSK:n edustusmiehistöön Axén ei koskaan edennyt, mutta pelasi sittemmin Rynninge IK:ssa ja BK Forwardissa, jossa häntä valmensi Benny Lennartsson. Axén on kertonut, että Lennartssonista tuli hänen mentorinsa ja kokenut valmentaja on vaikuttanut paljon Axénin omaan uraan. Axén aloitti valmennusuransa vuonna 1998 Hovsta IF:ssa ja palasi entiseen seuraansa Rynningeen valmentajaksi vuonna 2000. Hän nosti joukkueen parhaimmillaan 2. divisioonaan vuonna 2005.


title: Alexander Axén

text: Kaudella 2007 Axén työskenteli Benny Lennartssonin apuvalmentajana IK Startissa ja kauden jälkeen hän palasi kasvattajaseuransa Örebron palvelukseen Sixten Boströmin apuvalmentajaksi. Kaksikko luotsasi ÖSK:n tukevasti Allsvenskanin keskikastiin seitsemänneksi. Kauden 2008 jälkeen Axén siirtyi GAISin päävalmentajaksi. Axénin johdolla GAIS sijoittui parhaimmillaan Allsvenskanissa viidenneksi kaudella 2011, mutta menestys katosi nopeasti. Kaudella 2012 joukkue pelasi heikosti ja liigan hännille juuttunut seura erotti Axénin kesäkuussa 2012.


title: Alexander Axén

text: Kaudeksi 2013 Axén teki paluun Örebro SK:n organisaatioon pelaajakehityksestä vastaavaksi valmentajaksi. Kesäkuussa 2014 hänestä tuli seuran päävalmentaja. Axénin johdolla seura kohensi peliesityksiään ja sijoittui lopulta kauden 2014 päätteeksi Allsvenskanissa kuudenneksi. Kaksi seuraavaa kautta sujuivat Örebrolta kehnommin ja sijoitus oli molemmilla kausilla yhdeksäs. Elokuussa 2017 Örebro ilmoitti, ettei Axén jatka päävalmentajana kauden jälkeen. Axén jätti lopulta tehtävänsä jo elokuun lopussa Örebron ollessa liigassa sijalla 11.


title: Alexander Axén

text: Axén on intohimoinen brittijalkapallon ystävä ja hän on ammentanut omaan valmennusfilosofiaansa elementtejä englantilaisseurojen pelitavoista. Hän on myös kertonut olleensa jo nuorena AIK:n kannattaja ja käyttäneensä 1980-1990-luvuilla lähes kaikki rahansa matkustaakseen AIK:n otteluihin.


title: Tomás Rincón

text: Tomás Eduardo Rincón Hernández (s. 13. tammikuuta 1988 San Cristóbal) on venezuelalainen jalkapalloilija, joka edustaa Italian Serie A:ssa pelaavaa Genoaa. Pelipaikaltaan oikeajalkainen Rincón on puolustava keskikenttäpelaaja. Hän kuuluu myös Venezuelan jalkapallomaajoukkueeseen, jonka kapteenina hän toimii.


title: Tomás Rincón

text: Rincón aloitti uransa kotimaansa pääsarjan Zamora FC:ssä, jossa hän pelasi kaudella 2007–2008 33 ottelua osuen kerran. Kauden 2008–2009 hän pelasi saman sarjan Deportivo Táchirassa 19 ottelua. Tammikuussa 2009 Rincón siirtyi Saksan Bundesliigan Hamburger SV:hen ensin lainasopimuksella ja myöhemmin pysyvällä sopimuksella. Hän debytoi Bundesliigassa huhtikuussa 2009 Hoffenheimiä vastaan. Tuo oli hänen ainoa bundesliigaottelunsa kaudella 2008–2009. Samalla kaudella hän debytoi myös Eurooppa-liigassa. Yhteensä Rincón pelasi Hamburger SV:n paidassa vuosina 2009–2014 106 ottelua.


title: Tomás Rincón

text: Heinäkuussa 2014 Rincón siirtyi Italian Serie A:n Genoaan. Hän teki debyyttinsä seuran paidassa seuraavassa kuussa Napolia vastaan. Avauskaudellaan Rincónille kertyi 29 ottelua. Ensimmäisen maalinsa Genoan paidassa Rincón teki marraskuussa 2015 Sassuolon verkkoon. Kaudella 2015–2016 Rincón teki kolme maalia 33 ottelussa.


title: Tomás Rincón

text: Rincón pelasi vuosina 2006–2007 kuusi ottelua Venezuelan alle 20-vuotiaiden jalkapallomaajoukkueessa.


title: Tomás Rincón

text: Venezuelan jalkapallomaajoukkueessa hän debytoi helmikuussa 2008 ystävyysottelussa Haitia vastaan. Vuoden 2011 Copa Américassa Rincón pelasi kaikissa Venezuelan peleissä, samoin kuin vuoden 2015 Copa Américassa. Myös vuoden 2016 Copa América Centenariossa Rincón kuuluu Venezuelan joukkueeseen.


title: Tomi Karttunen

text: Tomi Karttunen (s. 10. joulukuuta 1969 Kangasala) on Suomen ev.-lut. Kirkkohallituksen ulkoasian osaston teologian ja ekumenian johtava asiantuntija (2008–). Hän on valmistunut Helsingin yliopistosta teologian lisensiaatiksi 2002 ja Joensuun yliopistosta teologian tohtoriksi 2004. Karttunen sai 2008 The John Templeton Award for Theological Promise -palkinnon väitöskirjastaan. Hän toimii myös Itä-Suomen yliopistossa systemaattisen teologian, erityisesti ekumeniikan dosenttina (2014-).


title: Tomi Karttunen

text: Karttunen on vihitty papiksi 1994 ja hän on toiminut pappina Seinäjoen, Alavuden, Someron, Luopioisten, Sahalahden ja Kangasalan seurakunnissa. Vuosina 2007-2008 hän toimi Joensuun yliopiston systemaattisen teologian vs. yliopistonlehtorina. Hän vastaa asiantuntijana Suomen ev.-lut. kirkon teologisista dialogeista ja ekumeenisesta teologiasta sekä toimii luterilais-anglikaanisen Porvoon kirkkoyhteisön yhteydenpitoryhmän jäsenenä, Luterilaisen maailmanliiton Wittenbergin keskuksen johtokunnassa sekä Euroopan kirkkojen konferenssin kirkko-opin ja teologian temaattisessa referenssiryhmässä. Hän on myös Suomen Ekumeenisen Neuvoston hallituksen jäsen (2010-).


title: Tomi Karttunen

text: 1. Väitöskirja


title: Tomi Karttunen

text: 2004 Die Polyphonie der Wirklichkeit. Erkenntnistheorie und Ontologie in der Theologie Dietrich Bonhoeffers. Theological Publications of the University of Joensuu 11. Diss.


title: Tomi Karttunen

text: 2. Valikoima artikkeleita


title: Tomi Karttunen

text: 2007 Die Luther-Lektüre Dietrich Bonhoeffers, in: Bonhoeffer und Luther. Zentrale Aspekte ihrer Theologie. Hg. Von Klaus Grünwaldt/Christiane Tietz/Udo Hahn. VELKD, Hannover. S. 9–31.


title: Tomi Karttunen

text: 2008 a) Dietrich Bonhoefferin teologia sosiaalietiikan ja diakonian teologian kannalta. Suomalainen näkökulma, Diakonian tutkimus 2/2008, S. 137–162. http://www.dts.fi/dokumentit/diakonia2_2008painoon.pdf]


title: Tomi Karttunen

text: b) Die Bedeutung der Berliner Zeit für das Denkmodell Dietrich Bonhoeffers, in: Dietrich Bonhoeffer - Orte seiner Theologie. Hg. von Josef Außermair und Gregor Maria Hoff. Verlag Ferdinand Schöningh, Paderborn, S. 45–59.


title: Tomi Karttunen

text: 2009 Katumus katolisuuden edellytyksenä. Dietrich Bonhoefferin käsitys reformatorisesta ekumenian teologista, Oppi ja maailmankuva. Professori Eeva Martikaisen juhlakirja. S. 210–223.


title: Tomi Karttunen

text: 2010 a) A Community of Faith and Love: A Lutheran Perspective on the Catholicity of the Church, teoksessa ”Like Living Stones”. Lutheran Reflections on the One Holy, Catholic, and Apostolic Church. Lutheran University Press, Minneapolis, Minnesota, edited by Hans-Peter Grosshans and Martin L. Sinaga. S. 133–148.


title: Tomi Karttunen

text: b) The Church for Others: Dietrich Bonhoeffer’s Pioneering Ecumenical Vision, julkaisussa: The Seminary Ridge Review, Autumn 2010, s. 81–98:


Tomi Karttunen


title: Tomi Karttunen

text: 2011 Eberhard Jüngel ja Wolfhart Pannenberg vanhurskauttamisopin tulkkeina – TA 2/2011, s. 123–138. (Julkaistu englanniksi: The Relationship Between Sola Gratia and Good Works in Pannenberg and Jungel – Testamentum Imperium, Vol. 3 2011,http://www.preciousheart.net/ti/2011/index.htm).


title: Tomi Karttunen

text: 2012 Apostolische Kirche lebt den Glauben an Christus. Die Lima-Erklärung als Quelle für die Porvooer Gemeinsame Feststellung – Una Sancta 3/2012, s. 193–202.


title: Tomi Karttunen

text: 2013 a) Tunnettu ja tuntematon Jumala – luterilais-ekumeenisia näkökohtia, Reseptio 1/2013, s. 71–86.


title: Tomi Karttunen

text: b) Die christologische Hermeneutik des Alten Testaments bei Dietrich Bonhoeffer – Religion, Church, Society. Research and Publications in the Field of Theology and Religious Studies, Vol. II. To the 50th Anniversary of Herzen State University’ Chair of Religious Studies. Saint-Petersburg 2013. S. 52–77.


title: Tomi Karttunen

text: 2014 Kansankirkko teologisena ja käytännöllisenä kysymyksenä - jälkikonstantinolainen kirkko?, Reseptio 2/2014


title: Tomi Karttunen

text: 2015 The Lutheran Theology of Ordained Ministry in the Finnish Context, Reseptio 2/2015


title: Tomi Karttunen

text: 2016 Martin Lutherista Dietrich Bonhoefferiin: Kristinuskon ja luterilaisen teologian juutalainen tausta, Reseptio 1/2016


title: Tyrannosaurit

text: Tyrannosaurit ("Tyrannosauroidea") on petodinosaurusten yläheimo. Tyrannosaurit ilmestyivät keskisellä jurakaudella 175 miljoonaa vuotta sitten. Ne olivat luultavasti ensin höyhenpeitteisiä pieniä petoja, mutta kehittyivät miljoonien vuosien saatossa myöhäisen liitukauden jättiläisiksi, kuten "Tarbosaurus" ja "Tyrannosaurus rex", joka oli myös tyrannosauruksista suurin. Tyrannosaurit kuolivat sukupuuttoon liitukauden lopulla tapahtuneessa joukkosukupuutossa 65 miljoonaa vuotta sitten.


title: Tyrannosaurit

text: Tyrannosaureilla oli suuri kallo ja leuat suhteessa niiden ruumiinkokoon, pienet mutta vahvat eturaajat joissa oli kaksi tai kolme sormea sekä pitkät, juoksemiseen soveltuneet jalat. Suurilla tyrannosaureilla leuat olivat hyvin voimakkaat, ja niitä reunustaneet kulmahampaat soveltuivat luiden murskaamiseen. Joillakin varhaisilla tyrannosaureilla oli päässään heltta: esimerkiksi "Proceratosauruksella" oli kuonon kärjessä pieni vahva heltta, joka saattoi tosin olla paljon pidempi. Mahdollisesti höyhenpeitteisellä "Guanlongilla" oli kuonosta pään takaosaan kulkenut ontto heltta, joka toimi mahdollisesti kumppania houkutelleena koristeena.


title: De la Gardien sotaretki

text: De la Gardien sotaretki oli vuosina 1609-1610 tapahtunut Jakob De la Gardien johtama sotaretki, jolla Ruotsi pyrki tukemaan Moskovan Venäjän valtaistuimelle noussutta Vasili Šuiskia.


title: De la Gardien sotaretki

text: Sotaretken taustana oli ns. sekasorron aika, johon Venäjä oli joutunut Rurikin hallitsijasuvun sammuttua. Tämä mahdollisti Ruotsin ja Puolan sekaantumisen Venäjän sisäpolitiikkaan. Kumpikin valtio pyrki voimakeinoin tukemaan omaa ehdokastaan hallitsijaksi. Ruotsin ehdokkaana oli Vasili Šuiski, joka oli luvannut Viipurin sopimuksessa Ruotsille palkkioksi avusta Käkisalmen läänin.


title: De la Gardien sotaretki

text: Sotaretki alkoi 11. maaliskuuta 1609 Viipurista, kun Jakob De la Gardien johtama 5 000-miehen armeija aloitti marssinsa Kaprion, Iivananlinnan ja Novgorodin kautta kohti Moskovaa. Kaupunki miehitettiin 12. maaliskuuta 1610. Armeija kärsi kuitenkin Klušinon taistelussa 4. heinäkuuta 1610 murskaavan tappion puolalaisia vastaan ja sen jäännökset joutuivat vetäytymään takaisin Ruotsin alueelle. Kun Venäjän valtaistuimelle noussut Puolan ehdokas Vladislav Vaasa kieltäytyi luovuttamasta Käkisalmen lääniä, Ruotsi aloitti Venäjää vastaan Inkerin sodan.


title: Topias Koukkula

text: Topias Koukkula (s. 17. huhtikuuta 1996) on suomalainen kolmiloikkaaja. Koukkula edustaa Kangasalan Urheilijat -68:a ja hänen valmentajanaan toimii Matti Liimatainen.


title: Topias Koukkula

text: Kalevan kisoissa Koukkula on ollut parhaimmillaan pronssilla vuonna 2015 tuloksella 15,43 m ja vuonna 2017 tuloksella 15,51 m. Sisäratojen SM-kilpailuissa hän voitti hopeaa vuonna 2018.


title: Topias Koukkula

text: Alle 20-vuotiaiden Euroopan-mestaruuskilpailuissa 2015 Eskilstunassa Koukkula sijoittui kahdeksanneksi tuloksella 15,55 m.


title: Topias Koukkula

text: Koukkulan ennätys on 30. kesäkuuta 2018 Jämsän kestävyysjuoksu-, pituus- ja 3-loikkakarnevaaleilla hypätty 16,14 m.


title: Philippe Hinschberger

text: Philippe Hinschberger (s. 19. marraskuuta 1959) on ranskalainen jalkapallovalmentaja ja entinen keskikenttäpelaaja. Kesäkuusta 2018 lähtien hän on toiminut Grenoble Footin päävalmentajana.


title: Philippe Hinschberger

text: Hinschberger edusti koko pelaajauransa ajan FC Metziä. Hän debytoi joukkueessa vuonna 1977 ja pelasi kaikkiaan 430 sarjaottelua 15 vuoden aikana. Hän voitti seuran paidassa Metzin historian ensimmäisen Ranskan cupin 1984 ja toistamiseen 1988. Hinschberger lopetti uransa seurassa vuonna 1992.


title: Philippe Hinschberger

text: Pelaajauransa jälkeen Hinschberger jatkoi uraansa Metzissä juniorivalmentajana. Kesällä 1996 hän jätti seuran lähes kahden vuosikymmenen jälkeen ja siirtyi FC Sochaux'n apuvalmentajaksi kaudeksi 1996/97. Kauden jälkeen hän jätti seuran ja siirtyi päävalmentajaksi CS Louhans-Cuiseaux'n joukkueeseen. Joukkue putosi hänen alaisuudessaan Nationaliin, mutta nousi jälleen sarjan mestarina takaisin Ligue 2:een keväällä 1999. Jälleen edessä oli kauden jälkeen putoaminen, ja kun Louhans jäi kaudella 2000/01 Nationalin keskikastiin jätti Hinschberger seuran.


title: Philippe Hinschberger

text: Louhansista lähtönsä jälkeen Hinschberger valmensi Ligue 2:ssa Chamois Niortais'ta ja Le Havrea. Hän palasi Niortais'n peräsimeen kesällä 2005 joukkueen pudottua Nationaliin. Hän nosti seuran takaisin sarjaporrasta ylemmäs, mutta sai kehnojen tulosten vuoksi potkut helmikuussa 2007. Kesällä 2007 hän siirtyi Stade Lavalin peräsimeen. Hän nosti seuran Nationalin kakkossijan myötä Ligue 2:een kaudella 2008/09 ja seuraavalla kaudella joukkue oli peräti kahdeksas. Tulevina kausina tulokset heikkenivät ja Laval jumittui Ligue 2:n putoajakandidaatiksi. Lopulta Hinschberger sai potkut seurasta helmikuussa 2014.


title: Philippe Hinschberger

text: Kesäkuussa 2014 Hinschbergeristä tuli Créteilin päävalmentaja. Hän sai kuitenkin potkut jo marraskuussa 2014 seuran pudottua yllättäen jatkosta Ranskan cupissa.


title: Philippe Hinschberger

text: Joulukuussa 2015 Hinschberger palasi vanhan seuransa FC Metzin palvelukseen korvaten José Rigan päävalmentajana. Hinschbergerin johdolla Metz taisteli tasaisessa Ligue 2:n kärkitaistelussa kolmanneksi ja seura nousi kauden 2015/16 päätteeksi takaisin pääsarjaan maalieron turvin ennen Le Havrea. Kaudella 2016/17 Metz pelasi odotuksia paremman kauden ja säilytti sarjapaikkansa sijoittumalla liigassa sijalle 14. Kausi 2017/18 sujui heikommin ja Hinschberger sai potkut seurasta lokakuun lopulla 2017, kun Metz oli juuttunut liigan viimeiseksi voitettuaan vain yhden ottelun.


title: Philippe Hinschberger

text: Kesäkuussa 2018 Hinschbergeristä tuli Ligue 2:een nousseen Grenoble Footin päävalmentaja.


title: L’eroe di Babilonia

text: L’eroe di Babilonia (”Babylonian sankari”; tai "Hercule, héros de Babylone", ”Herkules, Babylonin sankari”) on vuonna 1963 valmistunut italialais-ranskalainen seikkailuelokuva. Tyylilajiltaan peplumia edustavan elokuvan on ohjannut Siro Marcellini. Sen pääosaa esittää yhdysvaltalainen Gordon Scott.


title: L’eroe di Babilonia

text: Persian kuninkaan Kyyroksen luona kasvanut prinssi Nippur palaa Babyloniin, jossa vallan on anastanut hänen julma serkkunsa Balthazar. Matkalla hän pelastaa juutalaistyttö Tamiran, joka on määrätty uhrattavaksi Ištar-jumalattarelle. Nippur ja hänen ystävänsä Namar saapuvat kaupunkiin, jossa he tapaavat Balthazarin hirmuvaltaan kyllästyneet salaliittolaiset. Balthazar ja tämän kaunis mutta petollinen liittolainen Ura yrittävät voittaa Nippurin puolelleen. Tämä joutuu pakenemaan ja kohtaa Kyyroksen, jonka joukot ovat saapuneet piirittämään Babylonia. Nippur palaa kaupunkiin, jossa hän joutuu vangiksi, mutta onnistuu lopulta järjestämään kapinan ja lyömään Balthazarin. Kyyroksen tukema Nippur nousee valtaistuimelle vierellään rakastamansa Tamira.


title: L’eroe di Babilonia

text: "L’eroe di Babilonia" on kuvattu laajakangastekniikalla Estmancolor-väreissä Incir De Paolisin studiolla Roomassa. Sen taistelukohtaukset on lainattu Lionello De Felicen elokuvasta "Konstantinus Suuri". Ranskalaisessa versiossa sankarin nimenä on Herkules.


title: L’eroe di Babilonia

text: Vaatimattomasti toteutetun elokuvan sekavaa juonta kompensoi runsas ja välillä varsin väkivaltainen toiminta. Gordon Scott teki samaan aikaan toisenkin samankaltaisen elokuvan "Goliath e la schiava ribelle".


title: Siro Marcellini

text: Siro Marcellini (16. syyskuuta 1921 Genzano di Roma) on italialainen elokuvaohjaaja ja -käsikirjoittaja.


title: Siro Marcellini

text: Marcellini aloitti uransa teatteriohjaajana ja elokuvien apuohjaajana. Hänen ensimmäinen itsenäinen elokuvaohjauksensa oli "Siamo ricchi e poveri" vuonna 1953. Marcellini ohjasi viihde-elokuvia, dokumentteja ja työskenteli pitkään televisiossa. Hän käytti myös taiteilijanimiä Omar Hopkins ja Sean Markson.


title: Kuulas

text: Kuulas on suomalainen yhtye, joka perustettiin Helsingissä vuonna 2011.


title: Kuulas

text: Yhtyeen solisti Heidi Puurula on laulanut 1990-luvulla Aikakone-yhtyeessä. Hän toimi yhtyeessä taiteilijanimellä ”Vera” sekä laulajana että kappaleiden sanoittajana. Aikakoneen jälkeen Puurula alkoi suunnitella kokonaan uudenlaista kokoonpanoa, jonka musiikissa kuuluisi akustisten soittimien yhdistyminen elektroniseen maisemaan. Jyllinmaa ja Puurula loivat kappaleita, joiden tyylilajille annettiin nimeksi "runopop". Myöhemmin kokoonpanoon liittyi muun muassa Chisun yhtyeessä kosketinsoittimia soittava Emilia Takayama. Takayama vastaa suurelta osin Kuulas-kappaleiden koskettimista ja sovituksista. Vuonna 2014 yhtyeen lisätuottajaksi ryhtyi Kalle Sundström.


title: Kuulas

text: Kuulas-yhtyeen ensimmäinen albumi "Kuupuutarha" ilmeistyi 27. toukokuuta 2016.


title: Sätra brunn (virkistyspaikka)

text: Sätra brunn on vuonna 1700 avattu kylpylä Salan kunnassa Västmanlandin lääni Ruotsissa. Sätra brunn on yksi Ruotsin vanhimmista terveyskylpylöistä. Alueella on sata rakennusta.


title: Sätra brunn (virkistyspaikka)

text: Sätra brunnin omistaja vuodesta 2002 alkaen on "Sätra Brunn taloudellinen yhdistys". Liiketoiminta koostuu pääasiassa konferensseissa, kylpylästä ja majoituksesta, jota varten on noin 130 huonetta ja ravintola. Laitoksen sisällä on myös kesäkirkko. Alueella toimii myös yrityksiä vuokratiloissa, esimerkiksi taide ja käsityö yrityksiä, kesäkahvila, eläinlääkäri ja taidegalleria. Alueella järjestetään konsertteja, historiallisia kierroksia ja markkinoita. Satra Brunn on myös suosittu paikka juhannuksen viettoon.


title: Plasmiini

text: Plasmiini eli fibrinaasi tai fibrinolysiini on proteaaseihin kuuluva entsyymi, joka hydrolysoi useita proteiineja, erityisesti veren hyytymistä aiheuttavia fibriinejä. Plasmiinin aktivoijilla ja inhibiittoreilla on tämän vuoksi tärkeä rooli joko veren hyytymisen ehkäisyssä tai edistämisessä. Plasmiinin EC-numero on EC 3.4.21.7.


title: Plasmiini

text: Plasmiini on kahdesta aminohappoketjusta koostuva ja molekyylimassaltaan noin 82–90 kDa oleva proteiini. Se kuuluu glykoproteiineihin eli siinä on myös hiilihydraattiosa. Ihmisen elimistössä se esiintyy epäaktiivisena tsymogeenina plasminogeenina. Plasminogeeni aktivoituu plasmiiniksi sekä sisäsynteisten, että eräiden eksogeenisten tekijöiden vaikutuksesta. Sisäsyntyinen tekijä on esimerkiksi urokinaasientsyymi ja ulkoisia tekijöitä ovat muun muassa streptokinaasi, alteplaasi, anistreplaasi ja reteplaasi. Aktivoitumisen aikana plasminogeenin eräs arginiinin ja valiinin välinen peptidisidos hydrolysoituu. Aktivoijia voidaan käyttää lääketieteessä aktivoimaan fibrinolyysiä eli verihyytymien hydrolyysiä. Plasmiinin aktivoitumista estävät eräät proteiinit kuten antiplasmiini ja aprotiniini sekä eräät pienemmät molekyylit kuten traneksaamihappo ja aminokapronihappo.


title: Plasmiini

text: Plasmiini hajottaa entsyymien arginiinin ja lysiinin välisiä peptidisidoksia ja eräitä esterisidoksia. Paitsi fibriiniä entsyymi kykenee hydrolysoimaan myös eräitä muita proteiineja esimerkiksi kaseiinia, fibronektiiniä, laminiinia, kininogeeniä ja proinsuliinia. Reaktiossa välivaiheena on asyylientsyymi-intermediaatti.


title: Jean-François Gillet

text: Jean-François Gillet (s. 31. toukokuuta 1979 Liège, Belgia) on belgialainen jalkapalloilija. Hän pelaa maalivahtina. Hänen nykyinen seuransa on KV Mechelen, jossa hän on lainalla Cataniasta. Suurimman osan urastaan hän on pelannut AS Barissa. Muita Gilletin edustamia seuroja ovat Standard Liège, Monza, Treviso, Bologna ja Torino.


title: Jean-François Gillet

text: Gillet aloitti uransa Standard Liège, jossa hän pelasi myös juniorina. Hän pelasi ensimmäisen ammattilaisottelunsa 17–vuotiaana vuonna 1996. Vuonna 1999 hän siirtyi Monzaan. Heinäkuussa 2000 AS Bari maksoi Gilletistä noin 2,5 miljoonaa euroa. Vuonna 2003 hän kärähti nandrolonin käytöstä. Kaudella 2003–2004 Gillet pelasi lainalla Trevisossa. Vuonna 2011 Bari putosi Serie B:hen, jonka jälkeen Bologna osti Gilletin 1,4 miljoonalla eurolla. Pelattuaan yhden kauden Bolognassa Torino osti Gilletin noin kahden miljoonan euron siirtosummalla. Kesäkuussa 2013 Gillet tuomittiin sopupelistä kolmen vuoden ja seitsemän kuukauden kilpailukieltoon johtuen kahdesta ottelusta hänen pelattuaan vielä Barissa. Tammikuussa 2014 tuomio lyhennettiin 13 kuukauteen. Tammikuussa 2015 Calcio Catania osti Gilletin noin 200 tuhannella eurolla. Sopimus Catanian kanssa ulottuu kesäkuuhun 2017 saakka. Heinäkuussa 2015 hän siirtyi lainalle KV Mecheleniin.


title: Jean-François Gillet

text: Gillet on pelannut muutamia otteluita Belgian maajoukkueessa. Hän pelasi ensimmäisen ottelunsa 5. syyskuuta 2009 Espanjaa vastaan. Viimeisimmän maaottelunsa hän on pelannut helmikuussa 2013 (tilanne 7. kesäkuuta 2016). Gillet on toiminut pääsääntöisesti maajoukkueessa varamaalivahtina. Hänet valittiin maajoukkueeseen EM-kilpailuihin 2016.


title: Kōsuke Ōta

text: Kōsuke Ōta (; s. 23. heinäkuuta 1987 Tokio) on japanilainen jalkapalloilija, joka edustaa alankomaalaista SBV Vitesseä.


title: Kōsuke Ōta

text: Ōta teki maajoukkuedebyyttiinsä vuoden 2011 Aasian-mestaruuskilpailuiden karsintaottelussa Jemenin joukkuetta vastaan.


title: Lämpöpakkaukset

text: Lämpöpakkaukset ovat pieniä (useimmiten kertakäyttöisiä) paketteja, jotka tuottavat lämpöä ja auttavat pitämään tiettyjä ruumiinosia lämpimänä. Niitä käytetään useimmiten ulkona liikuttaessa, kuten vaeltamisessa tai hiihtämisessä pitämässä raajat lämpimänä ja kohottaakseen vaatteiden lämmöneristystä. Toisenlaisia lämmittimiä on saatavilla tarjoamaan lämpöä lihas- tai nivelkipuihin.


title: Lämpöpakkaukset

text: Riippuen mallista ja lämpölähteestä, lämpöpakkaukset voivat kestää 30 minuutista (kiteytyminen) jopa 12 tuntiin (platinakatalyysi).


title: Lämpöpakkaukset

text: Ilma-aktivoidut lämpöpakkaukset sisältävät selluloosaa, rautaa, vettä, aktiivihiiltä (joka jakaa lämmön tasaisesti), vermikuliittia (vesivarasto) ja suolaa (katalyytti) ja tuottavat lämpöä raudan eksotermisestä hapettumisesta ilmalle altistettuna. Tyypillisesti ne luovuttavat lämpöä yhdestä kymmeneen tuntiin, tosin luovutettu lämpö vaimenee 1-2 tunnin jälkeen.


title: Lämpöpakkaukset

text: Kiteytymistyyppiset lämpöpakkaukset tuottavat lämpöä ylisaturoituneiden liuosten (tyypillisesti natriumasetaatti) kiteytymisestä ja ovat useimmiten uudelleenkäytettäviä. Tämän tyyppiset lämpöpakkaukset voidaan käyttää uudelleen upottamalla lämpöpakkaus kuumaan veteen kunnes lämmittimen sisältö on nesteytynyt täysin, jonka jälkeen lämmitin annetaan jäähtyä. Lämmön uudeelleentuotanto käynnistetään taivuttamalla pientä metallilevyä lämmittimessä, mikä aiheuttaa nukleaatiokeskuksia jotka käynnistävät kiteyttämisen. Ulkoista lämpöä tarvitaan liuottamaan suola omassa kiteytymisvedessään, jolloin varastoitunut lämpö vapautuu, kun kiteytyminen alkaa.


title: Lämpöpakkaukset

text: Tämän tyyppisissä lämpöpakkauksissa on tyypillisesti lyhyempi lämmönluovutuksen kesto, 20 minuutista kahteen tuntiin.


title: Lämpöpakkaukset

text: Sytytinnestelämmittimissä käytetään sytytinnestettä, joka luovuttaa lämpöä platinakatalyysin avulla. Näitä lämmittimiä voidaan uudelleen käyttää yksinkertaisesti täyttämällä ne uudestaan. Nämä lämmittimet tuottavat lämpöä 12 tuntia 12 ml täytöllä. ”PEACOCK” on Zipon rekisteröity tavaramerkki.


title: Lämpöpakkaukset

text: Akkukäyttöiset lämpöpakkaukset käyttävät sähköisesti resistiivisiä lämmittimiä muuttaakseen akun sähköenergian lämpöenergiaksi, joko kertakäyttöisiä tai ladattavia akkuja hyödyntäen. Tyypillisesti tämän kaltaiset lämpöpakkaukset tuottavat lämpöä jopa kuusi tuntia, lämmöntuoton ollessa 40-48C. Uudelleenladattavat sähköiset lämpöpakkaukset voidaan ladata verkkovirrasta tai 5V USB –virtalähteestä, taaten noin 500 uudelleenlataussykliä.


title: Lämpöpakkaukset

text: Kivihiilikäyttöiset lämpöpakkaukset tuottavat lämpöä, kun kivihiiltä poltetaan kotelossa. Nämä voivat kestää jopa kuusi tuntia. Koteloissa on yleensä huopakerros ulkopuolella ja sisällä materiaaleja, jotka eivät pala, vaan jakavat lämmön tasaisesti, kuten esimerkiksi metalleja. Lämpöpakkauksen aktivointi tapahtuu sytyttämällä kivihiilitikun toinen tai molemmat päät, jonka jälkeen ne sammutetaan, luoden kytevän hiilloksen. Kytevä tikku asetetaan tämän jälkeen kotelon sisään, jonka jälkeen kotelo suljetaan tiukasti. Kivihiilitikkuja on saatavilla useimmista retkeilyliikkeistä ja ne ovat melko halpoja.


title: Änättijärvi

text: Änättijärvi on monihaarainen järvi Sotkamon reitin alkupäässä. Se sijaitsee Kuhmossa lähellä Venäjän rajaa. Sen pinta-ala on 24 neliökilometriä. Järvi laskee Lentiiraan Änättikosken ja Aittokosken kautta.


title: Matt Besler

text: Matthew Scott Besler (s. 11. helmikuuta 1987 Overland Park, Kansas) on yhdysvaltalainen jalkapalloilija, joka edustaa kotimaansa korkeimmalla sarjatasolla Major League Soccerissa pelaavaa Sporting Kansas Citya. Besler on toiminut joukkueen kapteenina vuodesta 2014 lähtien.


title: Matt Besler

text: Besler on myös edustanut Yhdysvaltojen maajoukkuetta pelaten siinä vasemman puolen keskuspuolustajana.


title: Matt Besler

text: Besler pelasi neljän vuoden ajan Blue Valley West High Schoolin joukkueessa kotikaupungissaan Overland Parkissa. Hän pelasi joukkueessa yhteensä 124 ottelua, joissa teki 40 maalia sekä antoi 44 maalisyöttöä. Hän oli myös KCFC Alliancen joukkueen jäsen.


title: Matt Besler

text: Besler aloitti uransa yliopistojalkapallon parissa, kun hän siirtyi vuonna 2005 Notre Damen yliopiston joukkueen Fighting Irishin riveihin. Hän pelasi joukkueessa yliopistouransa aikana 90 ottelua tehden niissä viisi maalia.


title: Matt Besler

text: Besler varattiin MLS:n vuoden 2009 varaustilaisuudessa ensimmäisellä kierroksella kahdeksantena pelaajana Kansas City Wizardsiin. Hän debytoi ammattilaistasolla 28. maaliskuuta 2009, jolloin hänet vaihdettiin kentälle 87. minuutilla 2-1 -tappioon päättyneessä ottelussa Colorado Rapidsia vastaan. Besler teki ensimmäisen maalinsa ammattilaisena 26. maaliskuuta 2011 3-2 -tappiossa Chicago Firea vastaan.


title: Matt Besler

text: 10. heinäkuuta 2011 Besler valittiin tekstiviestiäänestyksellä pelaamaan MLS:n tähdistöotteluun. Vuonna 2012 Besler nimettiin vuoden parhaaksi puolustajaksi.


title: Matt Besler

text: 12. joulukuuta 2012 Besler solmi Sporting Kansas Cityn kanssa kolmen vuoden jatkosopimuksen ohittaen Queens Park Rangersin, Southampton FC:n sekä Birmingham City FC:n tekemät sopimustarjoukset.


title: Matt Besler

text: Besler äänestettiin vuoden 2013 tähdistöön.


title: Matt Besler

text: Besler debytoi Yhdysvaltojen maajoukkueessa 29. tammikuuta 2013 ystävyysottelussa Kanadan joukkuetta vastaan. Päävalmentaja Jurgen Klinsmann oli jo aiemmin kutsunut Beslerin joukkueen mukaan 23. elokuuta 2012 Meksikoa vastaan pelattua ottelua varten, mutta hän ei päässyt ottelussa kentälle.


title: Matt Besler

text: 26. maaliskuuta 2013 Besler debytoi maailmanmestaruuskilpailujen karsinnoissa, joissa Yhdysvallat pelasi maalittoman tasapelin Meksikoa vastaan. 2. kesäkuuta Saksaa vastaan pelatussa ystävyysottelussa Besler pääsi Yhdysvaltojen aloittavaan kokoonpanoon. Ottelu päättyi Saksan 4-3 -voittoon. Besler oli aloittamassa myös voittoon päättyneissä maailmanmestaruuskilpailujen karsintaotteluissa Jamaicaa, Panamaa sekä Hondurasia vastaan.


title: Matt Besler

text: Besler valittiin Yhdysvaltojen 23-miehiseen joukkueeseen vuoden 2014 maailmanmestaruuskilpailuihin. Hän oli aloittavassa kokoonpanossa kaikissa kolmessa lohkovaiheen ottelussa sekä pudotuspelien neljännesvälieräottelussa. Vahvan turnauksen jälkeen eurooppalaiset seurat SC Freiburg, Fulham FC ja Sunderland AFC osoittivat kiinnostusta tehdä sopimuksen Beslerin kanssa. Hän kuitenkin päätti hylätä tarjoukset ja pysyä Kansas Cityssä.


title: Matt Besler

text: Besler on pelannut 47 maaottelua ja tehnyt niissä yhden maalin vuosina 2013–2017.


title: Matt Besler

text: Maajoukkue


title: Matt Besler

text: Seurajoukkue


title: Matt Besler

text: Henkilökohtaiset saavutukset


title: Pellworm (kunta)

text: Pellworm on kunta Pohjois-Saksassa, Schleswig-Holsteinin osavaltiossa, Nordfrieslandin piirikunnassa. Kunta sijaisee pääosin Pellwormin saarella, jonka lisäksi kuntaan kuuluvat Südfallin ja Süderoogin luodot (). Pellworm muodostaa yhdessä Gröden, Hallig Hoogen ja Langeneßin kuntien kanssa kanssa Amt Pellwormin kuntainliiton ().


title: Pellworm (kunta)

text: Asukkaita Nordstrandissa oli vuoden 2014 lopulla 1 158. Kunnan pinta-ala on 37,44 km².


title: Saraburi

text: Saraburi on kaupunki Thaimaassa, Pa Sak -joen rannalla, noin 100 kilometriä maan pääkaupungista Bangkokista pohjoiskoilliseen. Saraburi on Saraburin provinssin pääkaupunki. Kaupungin asukasluku on noin 67 000, mikä tekee siitä Saraburin provinssin suurimman.


title: Jukka Aalto

text: Jukka Matti Aalto (s. 1947) on suomalainen tekniikantutkija. Hän on ollut Oulun yliopiston rakennetekniikan professori 1988 alkaen ja myöhemmin Aalto-yliopiston professori vuoteen 2012. Hän tutki rakenteiden mekaniikkaa.


title: Pellworm

text: Pellworm on Pohjanmeren rannikolla, Vattimerellä, Pohjois-Saksassa sijaitseva Pohjoisfriiseinsaariin kuuluva saari. Saaren pinta-ala on 37 neliökilometriä ja asukasluku noin 1 200.


title: Pellworm

text: Pellworm oli samaa saarta yhdessä Nordstrandin ja Nordstrandischmoorin saarien kanssa vuoteen 1634 saakka. Tällöin Nordstrandin saari huuhtoutui suurelta osin mereen ja jakaantui pienempiin osiin myrskyvuoksen aikana.


title: Jukka Aaltonen

text: Jukka Hannu Jalmari Aaltonen (s. 1941) on suomalainen lääkäri ja Jyväskylän yliopiston perheterapian emeritusprofessori 1987–2005. Hän tutki asuinympäristön ja mielentereyden suhteita sekä perhekeskeisiä hoitomenetelmiä.


title: Phetchaburi

text: Phetchaburi on kaupunki Thaimaassa, Siaminlahden rannalla. Se on samannimisen provinssin pääkaupunki.


title: Kauko Aho

text: Kauko Johannes Aho (14. syyskuuta 1922 Soini – 3. maaliskuuta 2009) oli suomalainen tekniikantutkija. Hän oli Tampereen teknillisen korkeakoulun koneensuunnittelun professori 1972–1987. Hän selvitteli muun muassa traktoreiden ergonomisten ominaisuuksien tutkimusmenetelmiä.


title: Aianí

text:
Aianí (; myös "Eaní") on Kreikan kaupunki sekä samanniminen Kozánin kunnan kunnallisyksikkö (Δημοτική Ενότητα Αιανής, "Dimotikí Enótita Aianís") ja entinen itsenäinen kunta. Se sijaitsee Kozánin alueyksikössä Länsi-Makedonian alueella. Koko kunnallisyksikön väkiluku on 3 429 ja varsinaisen Aianín kaupungin väkiluku 2 006 (vuonna 2011).
Aianín kaupunki sijaitsee noin 16 kilometriä etelään Kozánista lähellä Polýfytos-tekojärven eteläpäätä. Aianín kunnallisyksikkö käsittää Kozánin kunnan eteläosan. Kaupunki on perinyt nimensä sen lähellä sijainneesta antiikin Aianen kaupungista, joka oli Makedonian merkittävimpiin kuningaskuntiin kuuluneen Elimeian eli Elimiotiin pääkaupunki. Sen arkeologinen alue sijaitsee nykyisen kaupungin koillispuolella. Alueen löydöksiä esittelee Aianín arkeologinen museo. Aianí tunnetaan myös bysanttilaisaikaisista kirkoistaan, jotka on koristeltu hienoin seinämaalauksin. Merkittävimpiin kuuluu Neitsyt Marian kuolonuneen nukkumisen kirkko ("Koimíseos tis Theotókou") 1000- tai 1100-luvulta.


title: Aianí

text: Aianí oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kozánin kuntaan yhdessä Dimítrios Ypsilántiin, Elimeían ja Ellíspontoksen kanssa, jolloin se muuttui uuden kunnan kunnallisyksiköksi.


title: Aianí

text: Aianín kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Alykés

text: Alykés (; myös "Alikés"; virallisesti Δημοτική Ενότητα Αλυκών, "Dimotikí Enótita Alykón") on yksi Zákynthoksen kunnan kunnallisyksiköistä ja entinen itsenäinen Kreikan kunta. Se sijaitsee Zákynthoksen alueyksikössä Jooniansaarten alueella. Kunnallisyksikön väkiluku on 5 203 (vuonna 2011).


title: Alykés

text: Alykés käsittää alueen Zákynthoksen saaren koillisrannikolla. Kunnallisyksikön suurin asutus on Katastárin kylä. Alykés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zákynthoksen kuntaan yhdessä Arkádioin, Artemisían, Elátian ja Laganáksen kanssa, jolloin se muuttui uuden kunnan kunnallisyksiköksi.


title: Alykés

text: Alykéen kunnallisyksikkö muodostuu seuraavista kyläyhdyskunnista ja asutuksista:


title: Andrítsaina

text:
Andrítsaina (; myös "Andrítsena") on Kreikan kylä sekä samanniminen Andrítsaina-Kréstenan kunnan kunnallisyksikkö (Δημοτική Ενότητα Ανδρίτσαινας/Ανδριτσαίνης, "Dimotikí Enótita Andrítsainas/Andritsaínis") ja entinen itsenäinen kunta. Se sijaitsee Eliksen alueyksikössä Länsi-Kreikan alueella. Koko kunnallisyksikön väkiluku on 1 798 ja varsinaisen Andrítsainan kylän väkiluku 795 (vuonna 2011).
Andrítsainan kylä sijaitsee Peloponnesoksen niemimaan lounaisosan sisämaassa linnuntietä noin 55 kilometriä Archaía Olympíasta ja noin 75 kilometriä Pýrgoksesta kaakkoon. Andrítsainan tiedetään olleen olemassa viimeistään 1100–1200-luvuilla. Kylän rakennuskanta on perinteistä, ja siellä on muutamia historiallisia kartanoita. Kylän kirjastossa ("Nikolopoúleios") on useita vanhoja käsikirjoituksia 1500- ja 1600-luvuilta sekä aineistoa liittyen Kreikan vapaustaisteluun, jossa kylä oli tärkeässä osassa. Kylässä on myös pieni kansatieteellinen museo. Andrítsainan kunnallisyksikkö käsittää Andrítsaina-Kréstenan kunnan itäosan. Kylän lähialueen tunnetuin nähtävyys on Apollon Epikurioksen temppeli antiikin Bassaissa.


title: Andrítsaina

text: Andrítsaina oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Andrítsaina-Kréstenan kunnaksi yhdessä Alífeiran ja Skilloúntan kanssa, jolloin se muuttui uuden kunnan kunnallisyksiköksi.


title: Andrítsaina

text: Andrítsainan kunnallisyksikkö muodostuu seuraavista kyläyhdyskunnista ja asutuksista:


title: Apollónioi

text: Apollónioi (; myös "Apollónii"; virallisesti Δημοτική Ενότητα Απολλωνίων, "Dimotikí Enótita Apolloníon") on yksi Lefkaksen kunnan kunnallisyksiköistä ja entinen itsenäinen Kreikan kunta. Se sijaitsee Lefkaksen alueyksikössä Jooniansaarten alueella. Kunnallisyksikön väkiluku on 2 768 (vuonna 2011).


title: Apollónioi

text: Apollónioin kunnallisyksikkö käsittää Lefkaksen saaren eteläosan. Sen suurin asutus on saaren etelärannikolla sijaitseva Vasilikín kylä, joka on saaren pääsatamia. Se oli myös lakkautetun kunnan kuntakeskus. Kunnallisyksikön alueeseen kuuluu myös muun muassa Lefkátaksen (myös Doukáto, Nirá) niemi, jossa sijaitsevat suositut Pórto Katsíkin ja Egkremnoín rannat. Niemessä sijaitsi antiikin aikana Apollonin temppeli, mistä kunnallisyksikkö on saanut nimensä.


title: Apollónioi

text: Apollónioi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lefkaksen kuntaan yhdessä Elloménoksen, Karyán, Kálamoksen, Kastóksen ja Sfakióteen kanssa, jolloin se muuttui uuden kunnan kunnallisyksiköksi.


title: Apollónioi

text: Apollónioin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Arkádioi

text: Arkádioi (; myös "Arkádii"; virallisesti Δημοτική Ενότητα Αρκαδίων, "Dimotikí Enótita Arkadíon") on yksi Zákynthoksen kunnan kunnallisyksiköistä ja entinen itsenäinen Kreikan kunta. Se sijaitsee Zákynthoksen alueyksikössä Jooniansaarten alueella. Kunnallisyksikön väkiluku on 5 215 (vuonna 2011).


title: Arkádioi

text: Arkádioi käsittää alueen Zákynthoksen saaren itärannikolla. Kunnallisyksikön suurin asutus on Vanáton kylä. Arkádioi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zákynthoksen kuntaan yhdessä Alykéen, Artemisían, Elátian ja Laganáksen kanssa, jolloin se muuttui uuden kunnan kunnallisyksiköksi.


title: Arkádioi

text: Arkádioin kunnallisyksikkö muodostuu seuraavista kyläyhdyskunnista ja asutuksista:


title: Artemisía

text: Artemisía (; virallisesti Δημοτική Ενότητα Αρτεμισίων, "Dimotikí Enótita Artemisíon") on yksi Zákynthoksen kunnan kunnallisyksiköistä ja entinen itsenäinen Kreikan kunta. Se sijaitsee Zákynthoksen alueyksikössä Jooniansaarten alueella. Kunnallisyksikön väkiluku on 4 612 (vuonna 2011).


title: Artemisía

text: Artemisía käsittää alueen Zákynthoksen saaren länsirannikolla. Kunnallisyksikön suurin asutus on Machairádon kylä. Artemisía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zákynthoksen kuntaan yhdessä Alykéen, Arkádioin, Elátian ja Laganáksen kanssa, jolloin se muuttui uuden kunnan kunnallisyksiköksi.


title: Artemisía

text: Artemisían kunnallisyksikkö muodostuu seuraavista kyläyhdyskunnista ja asutuksista:


title: Egkremnoí

text: Egkremnοí ( tai Εγκρεμνή, "Egkremní"; myös "Egremní", "Engremní") on ranta Lefkaksen saarella Kreikassa. Se sijaitsee saaren lounaisrannikolla Lefkátaksen niemellä noin 40 kilometriä Lefkaksen kaupungista lounaaseen, lähellä Athánin kylää.


title: Egkremnoí

text: Egkremnοín rannan pituus on noin kaksi kilometriä ja sitä reunustavat jyrkät kalliot. Ranta on yksi Lefkaksen suosituimpia nähtävyyksiä ja turistikohteita. Ranta ja sinne johtanut tie vaurioituivat pahasti maanjäristyksessä ja sitä seuranneissa maanvyöryissä marraskuussa 2015.


title: Egkremnoí

text: Hieman etelämpänä sijaitsee Pórto Katsíkin ranta.


title: Samut Prakan

text: Samut Prakan on kaupunki Thaimaassa, Siaminlahden rannalla. Kaupungin kohdalla Chao Phraya -joki laskee mereen. Kaupunki sijaitsee pääkaupunki Bangkokin metropolialueella, ja se on Thaimaan toiseksi suurin kaupunki. Kaupungin asukasluku on noin 389 000.


title: Elátia

text: Elátia (; virallisesti Δημοτική Ενότητα Ελατίων, "Dimotikí Enótita Elatíon") on yksi Zákynthoksen kunnan kunnallisyksiköistä ja entinen itsenäinen Kreikan kunta. Se sijaitsee Zákynthoksen alueyksikössä Jooniansaarten alueella. Kunnallisyksikön väkiluku on 1 933 (vuonna 2011).


title: Elátia

text: Elátia käsittää Zákynthoksen saaren pohjoisosan. Kunnallisyksikön suurin asutus on Volímeen kylä. Elátia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zákynthoksen kuntaan yhdessä Alykéen, Arkádioin, Artemisían ja Laganáksen kanssa, jolloin se muuttui uuden kunnan kunnallisyksiköksi.


title: Elátia

text: Elátian kunnallisyksikkö muodostuu seuraavista kyläyhdyskunnista ja asutuksista:


title: Elloménos

text: Elloménos (; virallisesti Δημοτική Ενότητα Ελλομένου, "Dimotikí Enótita Elloménou") on yksi Lefkaksen kunnan kunnallisyksiköistä ja entinen itsenäinen Kreikan kunta. Se sijaitsee Lefkaksen alueyksikössä Jooniansaarten alueella. Kunnallisyksikön väkiluku on 3 570 (vuonna 2011).


title: Elloménos

text: Elloménoksen kunnallisyksikkö käsittää osan Lefkaksen saaren itärannikosta. Sen suurin asutus on Nydrín kylä, joka on saaren merkittävin turismin keskus. Elloménos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lefkaksen kuntaan yhdessä Apollónioin, Karyán, Kálamoksen, Kastóksen ja Sfakióteen kanssa, jolloin se muuttui uuden kunnan kunnallisyksiköksi.


title: Elloménos

text: Elloménoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Iolkós

text: Iolkós () on Kreikan kylä sekä samanniminen Vóloksen kunnan kunnallisyksikkö (Δημοτική Ενότητα Ιωλκού, "Dimotikí Enótita Iolkoú") ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 2 138 ja varsinaisen Iolkóksen kylän väkiluku 112 (vuonna 2011).


title: Iolkós

text: Iolkós sijaitsee noin kolme kilometriä itään Vóloksen keskustasta ja se on nykyisin Vóloksen esikaupunkialuetta. Kylä on perinyt nimensä muinaisesta Iolkoksesta, joka sijaitsi nykyisen näkemyksen mukaan kuitenkin eri paikassa Vóloksen länsipuolella lähellä nykyisestä Dimíniä. Iolkós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóloksen kuntaan yhdessä Agrián, Aisonían, Artémidan, Makrinítsan, Néa Anchíaloksen, Néa Ionían ja Portarián kanssa, jolloin se muuttui uuden kunnan kunnallisyksiköksi.


title: Iolkós

text: Iolkóksen kunnallisyksikkö muodostuu seuraavista kyläyhdyskunnista ja asutuksista:


title: Karyá (Lefkas)

text: Karyá (; myös "Kariá") on Kreikan kylä sekä samanniminen Lefkaksen kunnan kunnallisyksikkö (Δημοτική Ενότητα Καρυάς, "Dimotikí Enótita Karyás") ja entinen itsenäinen kunta. Se sijaitsee Lefkaksen saarella Lefkaksen alueyksikössä Jooniansaarten alueella. Koko kunnallisyksikön väkiluku on 871 ja varsinaisen Karyán kylän väkiluku 589 (vuonna 2011).


title: Karyá (Lefkas)

text: Karyán kylä sijaitsee Lefkaksen saaren keskiosan vuoristossa noin 500 metrin korkeudessa merenpinnasta ja noin 13 kilometriä lounaaseen saaren pääkaupungista Lefkaksen kaupungista. Karyá on arkkitehtuuriltaan perinteinen, ja se on suosittu päiväretkikohde turisteille. Kylä tunnetaan perinteisistä käsitöistään. Karyán kunnallisyksikkö käsittää alueen saaren keskiosissa.


title: Karyá (Lefkas)

text: Karyá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lefkaksen kuntaan yhdessä Apollónioin, Elloménoksen, Kálamoksen, Kastóksen ja Sfakióteen kanssa, jolloin se muuttui uuden kunnan kunnallisyksiköksi.


title: Karyá (Lefkas)

text: Karyán kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Laganás

text: Laganás () on Kreikan kylä sekä samanniminen Zákynthoksen kunnan kunnallisyksikkö (Δημοτική Ενότητα Λαγανά, "Dimotikí Enótita Laganá") ja entinen itsenäinen kunta. Se sijaitsee Zákynthoksen saarella, Zákynthoksen alueyksikössä Jooniansaarten alueella. Koko kunnallisyksikön väkiluku on 6 986 ja varsinaisen Laganáksen kylän väkiluku 729 (vuonna 2011).


title: Laganás

text: Laganáksen kylä sijaitsee Zákynthoksen etelärannikolla Laganáksenlahden rannalla noin kahdeksan kilometriä lounaaseen Zákynthoksen kaupungista. Laganáksen kunnallisyksikkö käsittää saaren eteläpään. Alue tunnetaan rannastaan, joka on valekarettikilpikonnien pesimäaluetta. Kunnallisyksikön suurimmat asutukset ovat on Mouzákin ja Lithakián kylät.


title: Laganás

text: Laganás oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zákynthoksen kuntaan yhdessä Alykéen, Arkádioin, Artemisían ja Elátian kanssa, jolloin se muuttui uuden kunnan kunnallisyksiköksi.


title: Laganás

text: Laganáksen kunnallisyksikkö muodostuu seuraavista kyläyhdyskunnista ja asutuksista:


title: Margaríti

text: Margaríti () on Kreikan kylä sekä samanniminen Igoumenítsan kunnan kunnallisyksikkö (Δημοτική Ενότητα Μαργαριτίου, "Dimotikí Enótita Margaritíou") ja entinen itsenäinen kunta. Se sijaitsee Thesprotian alueyksikössä Epeiroksen alueella. Koko kunnallisyksikön väkiluku on 2 491 ja varsinaisen Margarítin kylän väkiluku 692 (vuonna 2011).


title: Margaríti

text: Margarítin kylä sijaitsee linnuntietä noin 9 kilometriä koilliseen Párgasta ja noin 23 kilometriä kaakkoon Igoumenítsan kaupungista. Margarítin kunnallisyksikkö käsittää Igoumenítsan kunnan kaakkoisosan. Margaríti oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Igoumenítsan kuntaan yhdessä Parapótamoksen, Pérdikan ja Sývotan kanssa, jolloin se muuttui uuden kunnan kunnallisyksiköksi.


title: Margaríti

text: Margarítin kunnallisyksikkö muodostuu seuraavista kyläyhdyskunnista ja asutuksista:


title: Methóni (Messenia)

text:
Methóni () on Kreikan kylä sekä samanniminen Pýlos-Néstoraksen kunnan kunnallisyksikkö (Δημοτική Ενότητα Μεθώνης, "Dimotikí Enótita Methónis") ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 2 598 ja varsinaisen Methónin kylän väkiluku 1 103 (vuonna 2011).
Methónin kylä sijaitsee Messenian etelärannikolla Joonianmeren rannalla noin 11 kilometriä etelään Pýloksen kaupungista. Antiikin aikana paikalla ollut kaupunki tunnettiin nimellä "Mothone". Methónin nähtävyyksiin kuuluu muun muassa venetsialaisaikainen, 1200-luvulla rakennettu Methónin linna, joka on yksi koko Välimeren alueen suurimmista. Methónin kunnallisyksikkö käsittää alueen Pýlos-Néstoraksen kunnan eteläosassa. Kunnallisyksikköön kuuluvat myös Schízan, Sapiéntzan ja Agía Marínan saaret. Alueen muihin nähtävyyksiin kuuluvat muun muassa Pyhän Onoufrioksen kallioon kaiverretut katakombit noin kolme kilometriä kylästä pohjoiseen.


title: Methóni (Messenia)

text: Methóni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlos-Néstoraksen kunnaksi yhdessä Chiliochórian, Korónin, Néstoraksen, Papafléssaksen ja Pýloksen kanssa, jolloin se muuttui uuden kunnan kunnallisyksiköksi.


title: Methóni (Messenia)

text: Methónin kunnallisyksikkö muodostuu seuraavista kyläyhdyskunnista ja asutuksista:


title: Néstoras

text: Néstoras (; virallisesti Δημοτική Ενότητα Νέστορος, "Dimotikí Enótita Néstoros") on yksi Pýlos-Néstoraksen kunnan kunnallisyksiköistä ja entinen itsenäinen Kreikan kunta. Se sijaitsee Messenian alueyksikössä Peloponnesoksen alueella. Kunnallisyksikön väkiluku on 5 042 (vuonna 2011).


title: Néstoras

text: Néstoras käsittää Pýlos-Néstoraksen kunnan pohjoisosan. Kunnallisyksikön suurin asutus on Chóran kaupunki. Alue on saanut nimensä niin kutsutusta Nestorin palatsista eli mykeneläisaikaisen Pyloksen palatsikeskuksesta ja kaupungista, jonka arkeologinen kohde sijaitsee Chóran lähellä.


title: Néstoras

text: Néstoras oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlos-Néstoraksen kunnaksi yhdessä Chiliochórian, Korónin, Methónin, Papafléssaksen ja Pýloksen kanssa, jolloin se muuttui uuden kunnan kunnallisyksiköksi.


title: Néstoras

text: Néstoraksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Plataiés

text: Plataiés (, myös "Plateés"; ) on Kreikan kylä sekä samanniminen Thívan kunnan kunnallisyksikkö (Δημοτική Ενότητα Πλαταιών, "Dimotikí Enótita Plataión") ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 4 908 ja varsinaisen Plataiéen kylän väkiluku 944 (vuonna 2011).


title: Plataiés

text: Plataiéen kylä sijaitsee linnuntietä noin 14 kilometriä etelälounaaseen Thívan kaupungista. Kylän aiempi nimi oli "Kókla" (Κόκλα). Se nimettiin uudelleen vuonna 1916 lähellä sijainneen antiikin aikaisen Plataiain kaupungin mukaan. Plataiéen kunnallisyksikkö käsittää Thívan kunnan eteläosan. Sen suurimmat asutukset ovat Kaparéllin ja Léfktran kylät. Kunnallisyksikön eteläosassa Korintinlahden rannalla sijaitsee Paralía Livadóstraksen kylä.


title: Plataiés

text: Plataiés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thívan kuntaan yhdessä Thísvin ja Vágian kanssa, jolloin se muuttui uuden kunnan kunnallisyksiköksi.


title: Plataiés

text: Plataiéen kunnallisyksikkö muodostuu seuraavista kyläyhdyskunnista ja asutuksista:


title: Pórto Katsíki

text: Pórto Katsíki (, ”Vuohisatama”) on ranta Lefkaksen saarella Kreikassa. Se sijaitsee saaren lounaisrannikolla Lefkátaksen niemellä noin 45 kilometriä Lefkaksen kaupungista lounaaseen, lähellä Athánin ja Ágios Nikólaoksen kyliä.


title: Pórto Katsíki

text: Pórto Katsíkin rannan pituus on noin 450 metriä ja sitä reunustavat jyrkät kalliot. Ranta on yksi Lefkaksen suosituimpia ja kuvauksellisimpia nähtävyyksiä ja luetaan usein koko Kreikan parhaimpien rantojen joukkoon. Rannalle pääsee autolla. Sinne järjestetään myös turistiretkiä veneillä Nydrístä ja Vasilikísta.


title: Pórto Katsíki

text: Hieman pohjoisempana sijaitsee Egkremnoín ranta.


title: Eino Haipus

text: Eino Haipus (30. tammikuuta 1910 Oulu – 2. maaliskuuta 2004) oli suomalainen kapellimestari, alttoviulisti, säveltäjä ja musiikkipedagogi. Hän teki monipuolisen musiikkiuran ensin Helsingissä ja vuodesta 1953 lähtien Vaasassa. Haipus toimi Vaasan kaupunginorkesterin kapellimestarina 1953–1974, Kuula-opiston johtajana 1953–1975, Vaasan naiskuoron johtajana 1954–1964 ja mieskuoro Pohjan Miesten johtajana 1954–1969 ja 1973–1984. Hän sai musiikkineuvoksen arvonimen 1977.


title: Eino Haipus

text: Haipus opiskeli Helsingin konservatoriossa viulunsoittoa 1927–1934. Vuosina 1933–1953 Haipus toimi Helsingin kaupunginorkesterin alttoviulistina ja vuodesta 1946 alttoviulujen äänenjohtajana. Haipus antoi ensikonserttinsa alttoviulistina Helsingissä 1945 ja jatkoi Sibelius-Akatemiassa teoria- ja sävellysopintoja sekä kävi kapellimestarikurssin Leo Funtekin johdolla. Hän suoritti sävellysdiplominsa 1949 ja opiskeli orkesterinjohtoa vielä Salzburgissa Igor Markevitchin johdolla vuonna 1952.


title: Eino Haipus

text: Vuosina 1952–1954 Haipus toimi viulunsoiton opettajana ja alkeistason kamariorkesterin johtajana Sibelius-Akatemiassa. Sitä ennen hän opetti musiikkia Kallion yhteiskoulussa ja Helsingin V yhteiskoulussa 1940-luvun lopulta 1950-luvun alkuvuosiin ja johti Malmin orkesteria 1951–1953. Vuosina 1950–1953 hän oli Fennia-jousikvartetin jäsen.


title: Eino Haipus

text: Vuodesta 1953 Haipus tunnettiin keskeisenä henkilönä Vaasan musiikkielämässä. Hän johti kaupunginorkesteria vuoteen 1974 asti. Hän yhdisti kolme vaasalaista musiikkioppilaitosta Kuula-opistoksi ja toimi yli kaksi vuosikymmentä sen rehtorina ja opettajana. Haipus myös johti kahta vaasalaista kuoroa, Pohjan Miehiä ja Vaasan Naiskuoroa, sekä lähes kaksi vuosikymmentä Vaasan Oopperan esityksiä. Hänen puolisonsa Elsa Haipus toimi pianonopettajana ja avusti kaupunginorkesterin konserteissa.


title: Eino Haipus

text: Haipukselta on julkaistu nuotteina jousikvartetto D-duuri sekä kuorosävellyksiä ja kansanlaulusovituksia.


title: Sfakiótes

text: Sfakiótes (; virallisesti Δημοτική Ενότητα Σφακιωτών, "Dimotikí Enótita Sfakiotón") on yksi Lefkaksen kunnan kunnallisyksiköistä ja entinen itsenäinen Kreikan kunta. Se sijaitsee Lefkaksen alueyksikössä Jooniansaarten alueella. Kunnallisyksikön väkiluku on 1 377 (vuonna 2011).


title: Sfakiótes

text: Sfakióteen kunnallisyksikkö käsittää alueen Lefkaksen saaren pohjoisissa keskiosissa. Sen suurin asutus on Lazarátan kylä. Sfakiótes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lefkaksen kuntaan yhdessä Apollónioin, Elloménoksen, Karyán, Kálamoksen ja Kastóksen kanssa, jolloin se muuttui uuden kunnan kunnallisyksiköksi.


title: Sfakiótes

text: Sfakióteen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Thísvi

text: Thísvi () on Kreikan kylä sekä samanniminen Thívan kunnan kunnallisyksikkö (Δημοτική Ενότητα Θίσβης, "Dimotikí Enótita Thísvis") ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 2 476 ja varsinaisen Thísvin kylän väkiluku 183 (vuonna 2011).


title: Thísvi

text: Thísvin kylä sijaitsee linnuntietä noin 32 kilometriä länsilounaaseen Thívan kaupungista. Thísvin kunnallisyksikkö käsittää Thívan kunnan länsiosan. Sen suurin asutus on Domvraínan kylä. Thísvi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thívan kuntaan yhdessä Plataiéen ja Vágian kanssa, jolloin se muuttui uuden kunnan kunnallisyksiköksi.


title: Thísvi

text: Thísvin kunnallisyksikkö muodostuu seuraavista kyläyhdyskunnista ja asutuksista:


title: Vágia

text: Vágia () on Kreikan kaupunki sekä samanniminen Thívan kunnan kunnallisyksikkö (Δημοτική Ενότητα Βαγίων, "Dimotikí Enótita Vagíon") ja entinen itsenäinen kunta. Se sijaitsee Boiotian alueyksikössä Keski-Kreikan alueella. Kaupungin ja kunnallisyksikön väkiluku on 3 248 (vuonna 2011).


title: Vágia

text: Vágian kaupunki sijaitsee noin 13 kilometriä Thívan kaupungista länteen. Vágian kunnallisyksikkö käsittää alueen Thívan kunnan pohjoisosassa. Vágia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thívan kuntaan yhdessä Plataiéen ja Thísvin kanssa, jolloin se muuttui uuden kunnan kunnallisyksiköksi.


title: Liana Orfei

text: Liana Orfei (6. kesäkuuta 1937 San Giovanni in Persiceto) on italialainen näyttelijä.


title: Liana Orfei

text: Kuuluisaan sirkusperheeseen syntynyt Liana Orfei on eläintenkesyttäjä Orlando Orfein pojantytär ja Moira Orfein serkku. Hän työskenteli lapsesta saakka klovnina, ratsastajana ja eläintenkesyttäjänä. Vaalean, viehättävän ja hienostuneen naisen elokuvaura alkoi 1950-luvun lopussa seikkailu-, peplum- ja komediaelokuvissa. Hän näytteli myös arvostettujen ohjaajien kuten Mario Monicellin, Ettore Scolan, Dino Risin ja Federico Fellinin elokuvissa sekä teatterissa ja televisiossa.


title: Scholl

text: Scholl voi tarkoittaa:


title: Steve Pemberton

text: Steve Pemberton (s. 1. syyskuuta 1967) on brittiläinen näyttelijä, koomikko, kirjailija, käsikirjoittaja ja ohjaaja. Hänet tunnetaan parhaiten "Herrasmiesliigan" ("The League of Gentlemen") yhtenä jäsenenä, yhdessä Reece Shearsmithin, Mark Gatissin ja Jeremy Dysonin kanssa. Pemberton ja Shearsmith ovat käsikirjoittaneet ja näytelleet komediasarjoissa "Psychoville" ja "Inside No. 9".


title: Steve Pemberton

text: Hän näytellyt myös televisiosarjoissa "Doctor Who", "Benidorm", "Blackpool", "Hävytöntä", "Whitechapel", "Happy Valley, varjojen laakso" ja "Mapp and Lucia".


title: Steve Pemberton

text: Pemberton opiskellut Runshawin Yliopistossa sekä Bretton Hallin Yliopistossa näyttelemistä, ja on koulutukseltaan teatteritaiteen kanditaatti.


title: Raffaella Carrà

text: Raffaella Carrà (18. kesäkuuta 1943 Bologna) on italialainen näyttelijä, laulaja ja televisioesiintyjä.


title: Raffaella Carrà

text: Lapsinäyttelijänä aloittanut Carrà työskenteli myöhemmin musiikkikomedioissa, teatterinäytelmissä ja televisioesiintyjänä. Hän valmistui vuonna 1960 Rooman Kokeellisesta elokuvakeskuksesta, mutta sai suurimman suosinsa laulajana ja tanssijana. Näyttelijän tärkeimpiä elokuvia ovat "La lunga notte del ’43" (1960), "Il terrorista" (1963) ja "I compagni" (1963).


title: Simon Pagenaud

text: Simon Pagenaud (s. 18. toukokuuta, 1984 Poitiers, Ranska) on ranskalainen kilpa-autoilija. Pagenaud kilpailee tällä hetkellä IndyCar Series -sarjassa.


title: Simon Pagenaud

text: Kilpailtuaan Karting-sarjoissa Pagenaud aloitti kilpauransa Ranskan Formula Campus -sarjassa vuonna 2001. Hän saavutti siellä neljä voittoa ja kuusi paalupaikkaa sijoittuen sarjan loppupisteissä toiseksi. Vuonna 2002 Pagenaud kilpaili Formula Renault West European Cup -sarjassa sijoittuen sarjan kolmanneksi. Vuonna 2003 Pagenaud siirtyi Eurocup Formula Renault -sarjaan saavuttaen yhden voiton ja kaksi palkintosijaa sijoittuen niin ikään sarjan kolmanneksi. Pagenaud jatkoi Eurocup -sarjassa vuonna 2004 saavuttaen kaksi voittoa, kaksi paalupaikkaa ja sijoittui sarjan toiseksi. Vuonna 2005 Pagenaud kilpaili Formula Renault 3.5 -sarjassa saavuttaen 30 pistettä sijoittuen loppupisteissä 16:ksi.


title: Simon Pagenaud

text: Vuonna 2006 Pagenaud siirtyi Yhdysvaltoihin ja kilpaili Champ Car Atlantic -sarjassa ja voitti sarjan mestaruuden. Vuonna 2007 Pagenaud ajoi Champ Car World Series -sarjassa sijoittuen sarjassa kahdeksanneksi. Vuodet 2008-2013 Pagenaud kilpaili American Le Mans Series -sarjassa voittaen sarjan mestaruuden vuonna 2010. Vuodesta 2011 Pagenaud on kilpaillut IndyCar -sarjassa. Tähän mennessä hänen paras sijoitus sarjassa on kolmas vuodelta 2013.


title: Simon Pagenaud

text: Pagenaud on myös osallistunut Le Mansin 24 tunnin ajoon vuosina 2008-2011. Vuonna 2011 hän sijoittui kokonaiskilpailussa toiseksi. Lisäksi hän on ajanut urallaan European Le Mans Series, V8 Supercars ja Intercontinental Le Mans Cup -sarjoissa. Vuonna 2016 Pagenaud voitti IndyCar Series - sarjan mestaruuden


title: Benidorm (televisiosarja)

text: Benidorm on brittiläinen tilannekomediasarja, jonka on luonut Derren Litten. Sarja alkoi ITV-kanavalla vuonna 2007. Suomessa sarjaa on esittänyt Yle TV1. Sarjassa seurataan Benidormin kaupungissa Espanjassa sijaitsevan hotellin henkilökunnan ja siellä lomailevien brittituristien edesottamuksia.


title: Benidorm (televisiosarja)

text: Solanan lomakeskuksessa Costa Blancalla vierailee kirjava joukko brittituristeja mahdottomineen vaatimuksineen. Vakiovieraita ovat muun muassa Janice (Siobhan Finneran) ja Mick (Steve Pemberton) Garveyn perhe ja Madge-anoppi (Sheila Reid), Geoff Maltby (Johnny Vegas), ja hänen äitinsä Noreen Maltby (Elsie Kelly) sekä parinvaihtoa harrastavat Jacqueline (Janine Duvitski) ja Donald (Kenny Ireland) Stewart. Vuonna 2014 sarjaan saapui Dyken perhe. Hotellin työntekijöita ovat muun muassa baarimikko Mateo Castellanos (Jake Canuso), Liam Conroy (Adam Gillen), naiseksi pukeutuva Lesley (Tim Healy). Alun perin sarjassa hotellinjohtaja oli Janey York (Crissy Rock), mutta hänet korvasi vuonna 2012 Joyce Temble-Savage (Sherrie Hewson). York palasi sarjaan kumminkin vuonna 2015. Hotellin omistaja Crystal Hennessy-Vass (Joan Collins) on vierailut sarjassa muutaman kerran.


title: Luettelo Italian kunnista

text: Tämä artikkeli on luettelo Italian kunnista (, monikossa "comuni"). Kuntien suuren määrän vuoksi luettelo on jaettu pienempiin osiin maakunnittain.


title: Unna Lehtipuu

text: Unna Lehtipuu (s. 1968) on viestintäyrittäjä, toimitusjohtaja, tietokirjailija ja kolumnisti.


title: Unna Lehtipuu

text: Lehtipuu on julkaissut viisi tietokirjaa: Tukholma – veden kaupunki (WSOY 1994), mediakasvatusopas "Ruuturitari ja digidonna – lapsi matkalla mediaan" (WSOY 2006), "Kulttuuriälykäs bisnesviestijä" (Wsoy PRO 2010) ja toisenlainen sijoitusopas "Timanttipesula – sijoita elämä fiksusti" (2016, Talentum PRO). Merkitystalouteen, sijoittamiseen ja rahan psykologiaan keskittyvä blogi Timanttipesula on ilmestynyt elokuusta 2015 lähtien. Samoja teemoja käsittelevä Rikastamo-blogi ja kolumni on ilmestynyt Me Naiset-lehdessä ja verkkolehdessä marraskuusta 2017 alkaen, alkuvuonna 2018 Rikastamo aloitti myös podcastina Sanomien Supla-kanavalla. . Samanniminen käytännönläheinen oman talouden opas "Rikastamo - elämäsi fiksuimmat rahapäätökset" (Otava) ilmestyi syyskuussa 2018.


title: Unna Lehtipuu

text: Lehtipuu on työskennellyt toimittajana lukuisissa medioissa. Radio Cityssä hän toimitti kansainvälisiin ilmiöihin keskittynyttä Maapalloradio-ohjelmaa vuonna 1993. Televisiotyöt hän aloitti toimittamalla N.Y.T- Nuorten uutiset -ohjelmaa TV1: ssä. Vuotta myöhemmin hän siirtyi ruutukasvoksi ja toimittajaksi myöhäisillan runsaasti huomiota saaneeseen, kahden naisen vetämään talkshow Amatsoniaan MTV3-kanavalla yhdessä juontajapari Yazkan kanssa. MTV3:n erikoisuutislähetys Mediauutiset-ohjelman toimittajana ja ankkurina hän työskenteli vuosina 1996-1999, MTV:n uutistoimituksessa. Tämän jälkeen hän työskenteli muun muassa Kauppalehdessä, free-toimittajan useissa lehdissä sekä Ulkopolitiikka-lehden toimituspäällikkönä vuosina 2003-2009. Näiden lisäksi Lehtipuu on tehnyt tv-dokumentteja, ollut toimittajana tv-sarjoissa ja pisteohjelmissa. Hän on myös ollut kolumnistina mm. Kirkko ja Kaupunki-, Esse- ja Lehtipisteuutiset-lehdissä.


title: Unna Lehtipuu

text: Lehtipuu toimi viestintä- ja brändijohtajana lähes sadassa maassa toimivassa kehitysyhteistyöjärjestö World Visionissa, Suomessa, vuosina 2011-2016. Vuonna 2000 hän johti Helsingin juhlaviikkojen viestintätiimiä. Näiden lisäksi hän on työskennellyt lyhyitä jaksoja viestintäyksikössä Unescossa Pariisissa sekä Euroopan neuvostossa, Strasbourgissa.


title: Unna Lehtipuu

text:
Lehtipuu perusti ensimmäisen viestintäyrityksensä vuonna 1999. Loppuvuonna 2016 hän perusti valmentavan viestintätoimiston Framilla Finland Oy:n yhdessä mainostoimisto Folkin kanssa. Lehtipuu on toiminut yrityksen toimitusjohtajana sen käynnistämisestä lähtien . Yrittäjänä Lehtipuu on erityisesti perehtynyt johdon ja asiantuntijoiden valmentamiseen, viestintästrategioihin, vaikuttamiseen ja kulttuurien väliseen viestintään. Hän on myös kysytty luennoitsija ja keskustelunvetäjä seminaareissa ja tapahtumissa. Päätoimensa ohella hän luennoi ja kirjoittaa taloudesta, säästämisestä ja sijoittamisesta. Lehtipuulla on myös yritystoimintaa metsätalouden alalla.
Kansainväliset kysymykset ovat Lehtipuulle olleet tärkeässä roolissa, sekä opiskeluissa, töissä että luottamustoimissa.


title: Unna Lehtipuu

text: Opiskeluaikana Lehtipuu toimi aktiivisesti nuorisojärjestöissä, Pohjola-Nordenin nuorisoliiton puheenjohtajana sekä Norden-nuorisojärjestöjen pohjoismaisen kattojärjestö Nordens Ungdomin puheenjohtajana. Hän on myös hallituksen jäsen ja perustajajäsen vuonna 2014 perustetussa Uhrirahaston ystävät -yhdistyksessä, joka toimii kansainvälisen ihmisoikeustuomioistuimen alaisuudessa, Elisabeth Rehnin puheenjohtajuudessa. Vuosina 2013–14 hän oli Ulkomaantoimittajien yhdistyksen hallituksen jäsen, sekä vuonna 2014 yhdistyksen puheenjohtaja. Lehtipuu on myös ollut käynnistämässä useita vertaistoimintaan rakentuvia naisverkostoja vuodesta 2002, niin Suomessa kuin ulkomailla. Hän on ollut aktiivinen sijoittamiseen liittyvissä yhteisöissä ja verkostoissa, ja aktiivisesti edistänyt naisten taloustaitoja ja sijoittamista.


title: Unna Lehtipuu

text: Lehtipuu on opiskellut sekä Suomessa että Ruotsissa. Helsingin yliopistossa hän suoritti valtiotieteen maisterin tutkinnon (1996) pääaineenaan kansainvälinen politiikka. Gradussaan hän tutki ihmisoikeusjärjestöjen lobbausta Euroopan neuvostossa. Svenska Handelshögskolanissa (Hanken) hän on suorittanut opintoja markkinoinnissa ja liikkeenjohdossa. Hän on myös opiskellut Tukholman yliopistossa ja Katrinebergs Folkhögskolanissa, Falkenbergissä. Hän on täydentänyt opintojaan lisäksi International Business Coach-sertifikaatilla sekä lukuisilla viestinnän ja vastuullisuuden koulutuksilla.


title: Unna Lehtipuu

text: Lehtipuu asuu nykyisin Espoossa ja on neljän lapsen äiti.


title: Olle Åhlund

text: Sten Olov ”Olle” Åhlund (22. elokuuta 1920 Degerfors – 11. helmikuuta 1996 Degerfors) oli ruotsalainen jalkapalloilija ja olympiamitalisti.


title: Olle Åhlund

text: Åhlund kuului Ruotsin maajoukkueeseen sen voittaessa olympiapronssia Helsingissä 1952. Hän oli mukana myös Ruotsin MM-pronssijoukkueessa Brasiliassa 1950 ilman peliaikaa. Vuonna 1951 Åhlund palkittiin Guldbollenilla.


title: Gösta Sandberg

text: Gösta Oskar Leonard ”Knivsta” Sandberg (6. elokuuta 1932 Knivsta – 27. huhtikuuta 2006 Tukholma) oli ruotsalainen jalkapalloilija, jalkapallovalmentaja ja olympiamitalisti. Hän pelasi myös jääkiekkoa ja jääpalloa maajoukkuetasolla.


title: Gösta Sandberg

text: Sandberg kuului jalkapallossa Ruotsin maajoukkueeseen sen voittaessa olympiapronssia Helsingissä 1952. Vuonna 1956 hänet palkittiin Guldbollenilla. Sandberg pelasi miesten maaotteluita myös jääkiekossa ja jääpallossa, joista ensimmäisessä hän voitti EM-pronssia Sveitsissä 1961. Sandberg kuoli 73-vuotiaana 27. huhtikuuta 2006 oltuaan palaamassa kotiin Tukholman paikallisottelusta.


title: Puolan sotatila

text: Puolan sotatila oli kenraali Wojciech Jaruzelskin julistama poikkeustila, jolla pyrittiin nujertamaan Solidaarisuus. Solidaarisuus-liike oli itäblokin maiden ensimmäinen itsenäinen ammattiliittofederaatio, joka oli saanut alkunsa useiden työläisten lakkojen seurauksena. Solidaarisuus kehittyi pian poliittiseksi liikkeeksi ja sen kasvava suosio huolestutti maan kommunistijohtoa ja Neuvostoliittoa. Tyytymättömyys oli laajaa kommunistijohtoa kohtaan, jota pidettiin korruptoituneena. Neuvostoliitto pelkäsi menettävänsä Puolan, joka oli sille läheinen liittolainen ja Varsovan liiton tärkeimpiä maita. Neuvostoliitto painostikin Jaruzelskia julistamaan sotatilan Puolaan, jolla varmistettaisiin maan pysyminen kommunistisena ja Neuvostoliiton vaikutuspiirissä. Neuvostoliitto järjesti sotaharjoituksia Puolan rajoilla tehostaakseen painostustaan.


title: Puolan sotatila

text: Puolan kommunistipuolueen ensimmäiseksi sihteeriksi noussut Jaruzelski julisti maahan sotatilan 13.12.1981 sanoen sen olevan ainoa keino pelastaa maa sisäiseltä kaaokselta ja neuvostomiehitykseltä. Poikkeustilan aikana ei ollut lupaa esimerkiksi lakkoilla, pitää yllä tunnuksia tai erityisiä univormuja tai pitää julkisia kokouksia ilman ylimpien auktoriteettien lupaa. Myös ulkonaliikkumiskieltoja ja matkustuskieltoja asetettiin ja puhelinkeskusteluita ja postia sensuroitiin. Puolan rajat ja ilmatila suljettiin. Tuhansia oppositioaktivisteja ja Solidaarisuus-liikkeeseen kuuluvia (muun muassa Solidaarisuus-liikkeen johtaja Lech Wałęsa) vangittiin. Useita kuoli sotatilan aikana.


title: Puolan sotatila

text: Puolasta kotoisin ollut paavi Johannes Paavali II otti kantaa kotimaassaan tapahtuneisiin väkivaltaisuuksiin ja kehotti osapuolia lopettamaan väkivaltaisuudet. Sotatila kumottiin virallisesti 22.7.1983. Maan kommunistijohto onnistui tavoitteessaan. Puolassa kytenyt vastarinta nujerrettiin kovalla kädellä, eikä Solidaarisuus-liike kyennyt vastustamaan kommunismidiktatuuria sotatilan aikana. Sotatilalla oli suuri vaikutus siihen, ettei muualla itäblokin maissa esiintynyt levottomuuksia ennen kuin Mihail Gorbatšov nousi valtaan Neuvostoliitossa. Sotatilan jälkeen maan hallinto pehmensi otettaan hieman ja vapautti poliittisia vankeja. Solidaarisuus-liikkeen ei kuitenkaan annettu jatkaa toimintaansa.


title: Puolan sotatila

text: Vuonna 2014 kuollut Jaruzelski puolusti vuosien 1981–1983 sotatilaa. Hänen mukaansa sillä estettiin maan ajautuminen sisällissotaan tai Neuvostoliiton miehityksen kohteeksi. Yhdysvaltalaisten vakoilusatelliittien mukaan mikään ei viitannut siihen, että Neuvostoliitto olisi suunnitellut miehitysoperaatiota joulukuussa 1981. Myös Nato on lähteissään kiistänyt väitteen, jonka mukaan Neuvostoliitto olisi suunnitellut joukkojen lähettämistä Puolaan. Jaruzelski haluttiin tuomita sotatilan ajan ihmisoikeusrikkomuksista, mutta hän vältti tuomion vedoten heikkoon terveydentilaansa.


title: Behmin koulu

text: Behmin koulu () oli vuosina 1853–1881 Viipurissa toiminut saksankielinen poikien sisäoppilaitos, jonka perusti teologi Karl Gottlieb Behm. Papulan kaupunginosassa sijainneesta kosmopoliittisesta koulusta tuli nopeasti Viipurin arvostetuin oppilaitos, jonne saapui opiskelijoita Suomen suuriruhtinaskunnan ohella myös Venäjältä ja Baltiasta.


title: Behmin koulu

text: Koulun perusti Pietarista Viipuriin muuttanut saksalaistaustainen teologi Karl Gottlieb Behm. Kaupungissa oli aikaisemmin 1840-luvulta saakka toiminut Peter Wilhelm Nokelinin sisäoppilaitos, joka kuitenkin suljettiin 1852. Behmin seuraavana vuonna perustama uusi koulu oli aluksi tarkoitettu lähinnä Viipurin saksankieliselle väestölle, mutta siitä tuli nopeasti suosittu myös suomen-, ruotsin- ja venäjänkielisten keskuudessa. Hyvän maineen saavuttaneeseen kouluun saavuttiin pian opiskelemaan myös muualta Suomesta sekä pietarin- ja baltiansaksalaisten keskuudesta.


title: Behmin koulu

text: Behm käytti oman koulunsa mallina Viron Kaserahussa ja Võrussa toimineita yleisiä kouluja. Se sai myös pientä valtionavustusta, jota ei ennen 1870-lukua myönnetty kuin muutamalle yksityiselle oppilaitokselle. Behmin koulussa pystyi suorittamaan klassis- tai reaalipainotteisen oppimäärän. Koulusta valmistuneet omasivat saksan lisäksi hyvät taidot myös venäjän kielessä, koska sen opiskeluun kiinnitettiin paljon enemmän huomiota, kuin yleisissä suomen- ja ruotsinkielisissä kouluissa. Myöhemmin opetuksen painopiste siirtyi yleisten humanististen aineiden sijasta kauppasivistykseen, minkä vuoksi koulusta tuli erityisen suosittu kauppias- ja liikemiesperheiden poikien keskuudessa.


title: Behmin koulu

text: Carl Gottlieb Behm kuoli jo kolme vuotta koulun perustamisen jälkeen, mutta hän onnistui luomaan sille niin vankan maineen, että oppilaitosta kutsuttiin toimintansa loppuun saakka Behmin nimellä. Hänen kuolemansa aikaan koulussa oli noin 80 oppilasta, joista kymmenkunta oli suomalaisia ja loput Pietarista. Myös myöhemmin oppilasmäärä pysyi samoissa lukumäärissä, esimerkiksi lukuvuonna 1862–1863 koulussa oli 85 oppilasta.